ТУМАНДАГИ САЙЛОВ УЧАСТКАЛАРИ ҚАЕРДА ЖОЙЛАШГАН? » Кизилтепа тумани хокимлиги\nКизилтепа / Ахборот хизмати / Янгиликлар / ТУМАНДАГИ САЙЛОВ УЧАСТКАЛАРИ ҚАЕРДА ЖОЙЛАШГАН?\nЎзбекистон Республикаси Президенти сайловини ўтказувчи 5-Навоий округ сайлов комиссиясининг 2021 йил 24 августдаги"Ўзбекистон Республикаси Президенти сайловини ўтказувчи сайлов участкаларини тузиш тўғрисида" 5-сонли Кароридан\nСайлов участкаси маркази:"Маликобод" маҳалла фуқаролар йиғини, "Маликобод" кўчаси 43-уй, "Маликобод" МФЙ биноси. Тел: 79-210-11-07\nСайлов участкаси чегаралари: "Маликобод" маҳалла фуқаролар йиғини ҳудудидаги "Маликобод", "Маликчўл", "Янгиобод" кўчалари ҳудудлари чегараларида.\nСайлов участкаси маркази: Ўзбекистон маҳалла фуқаролар йиғини, "Гулистон" кўчаси 61-уй, Ахборот кутубхона маркази биноси. Тел: 79-210-11-08\nСайлов участкаси чегаралари: "Фурқат" номли маҳалла фуқаролар йиғини ҳудудидаги Самарқанд, "Мустақиллик", Ойбек номли, Фурқат номли, "Бунёдкор", Муқумий номли, И. Каримовномли кўчалари ҳудудлари чегараларида.\nСайлов участкаси маркази: Ўзбекистон маҳалла фуқаролар йиғини, "Мустақиллик" кўчаси 21-уй, 3-сон Болалар мусиқа ва санъат мактаби биноси.\nСайлов участкаси чегаралари:Ўзбекистон маҳалла фуқаролар йиғини ҳудудидаги "Ўзбекистон шоҳ", "Мустақиллик", А.Қодирий, "Гулистон", "Дўстлик", "Ободлик", "Камолот", "Фаровон", "Обод турмуш" кўчалари ҳудудлари чегараларида.\nСайлов участкаси маркази: Ўзбекистон маҳалла фуқаролар йиғини, "Гулистон" кўчаси 93-уй, 41-умумий ўрта таълим мактаби биноси.Тел: 79-210-01-13\nСайлов участкаси чегаралари:Гулзор маҳалла фуқаролар йиғини ҳудудидаги "Боғишамол", "Гулзор", Самарқанд, "Қизилтонг", "Наврўз", "Истиқлол", "Нафосат", Нодирабегим номли, "Нуроний", "Гулзор берк", "Озодлик", Ибн Сино номли кўчалари ҳудудлари чегараларида.\nСайлов участкаси маркази:Ўзбекистон маҳалла фуқаролар йиғини, Ўзбекистон шоҳ кўчаси 10-уй, 5-умумий ўрта таълим мактаби биноси. Тел: 79-210-01-14\nСайлов участкаси чегаралари: А.Навоий маҳалла фуқаролар йиғини ҳудудидаги "Ёшлик", "Шодлик", "Пахтакор", "Нурафшон", А. Темур номли, "Навбаҳор", Навоий, "Баҳор", "Ўзбекистон шоҳ" кўчалари ҳудудлари чегараларида.\nСайлов участкаси маркази:"Яшнаобод" маҳалла фуқаролар йиғини, "Гулистон-1" кўчаси 18-уй, 37-умумий ўрта таълим мактаби биноси. Тел: 79-210-01-23\nСайлов участкаси чегаралари:"Яшнаобод" маҳалла фуқаролар йиғини ҳудудидаги "Манғит", "Гулистон 1", "Тинчлик", "Шарқ" кўчалари ҳудудлари чегараларида.\nСайлов участкаси маркази:А. Навоий маҳалла фуқаролар йиғини, Мустақиллик кўчаси 300-уй, 7532-сонли ҳарбий қисм 3-батольони биноси. Тел: 79-210-01-25\nСайлов участкаси чегаралари:7532-сонли ҳарбий қисм 3-батольони ҳарбий қисм чегарасида.\nСайлов участкаси маркази:"Оқсоч" маҳалла фуқаролар йиғини, "Оқсоч" кўчаси 49-уй,"Оқ олтин" қишлоқ оилавий поликлиника биноси. Тел: 79-210-01-26\nСайлов участкаси чегаралари:"Оқсоч" маҳалла фуқаролар йиғини ҳудудидаги "Урганжи", "Работ", "Оқсоч", "Нуробод" кўчалари ҳудудлари чегараларида.\nСайлов участкаси маркази:"Айрончи" маҳалла фуқаролар йиғини, "Айрончи" кўчаси 33-уй,10-умумий ўрта таълим мактаби биноси. Тел:79-210-01-29\nСайлов участкаси чегаралари:"Айрончи" маҳалла фуқаролар йиғини ҳудудидаги "Зиёнур", "Айрончи", "Ўрикзор" кўчалари ҳудудлари чегараларида.\nСайлов участкаси маркази:"Янги ҳаёт" маҳалла фуқаролар йиғини, "Янги ҳаёт" кўчаси 47-уй, 34-умумий ўрта таълим мактаби биноси. Тел: 79-210-01-34\nСайлов участкаси чегаралари:"Янги ҳаёт" маҳалла фуқаролар йиғини ҳудудидаги "Янги ҳаёт", "Юлдуз", "Янги турмуш", "Янги қудуқ", "Янги турмуш 1", "Зарбдор" кўчалари ҳудудлари чегараларида.\nСайлов участкаси маркази: "Маданият" маҳалла фуқаролар йиғини, "Янги маданият" кўчаси 8-уй, 11-умумий ўрта таълим мактаби биноси. Тел:79-210-01-35\nСайлов участкаси чегаралари:"Маданият" маҳалла фуқаролар йиғини ҳудудидаги "Навбоғ", "Янги Маданият", "Маҳалла" кўчалари ҳудудлари чегараларида.\nСайлов участкаси маркази: "Пахтаобод" маҳалла фуқаролар йиғини, "Пахтаобод" кўчаси 13-уй, 30-умумий ўрта таълим мактаби биноси. Тел: 79-210-01-37\nСайлов участкаси чегаралари:"Пахтаобод" маҳалла фуқаролар йиғини ҳудудидаги "Пахтаобод", "Қадрият" кўчалари ҳудудлари чегараларида.\nСайлов участкаси маркази: Ҳафқориён маҳалла фуқаролар йиғини, "Хафқориён" кўчаси 17-уй, 14-умумий ўрта таълим мактаби биноси. Тел: 79-210-01-39\nСайлов участкаси чегаралари:"Ҳафқориён" маҳалла фуқаролар йиғини ҳудудидаги "Ҳафқориён", "Шукрона", "Барҳаёт", "Саодат", "Янги қишлоқ", "Работигарди" кўчалари ҳудудлари чегараларида.\nСайлов участкаси маркази:"Шейхон" маҳалла фуқаролар йиғини, "Шейхон" кўчаси 18-уй, 17-умумий ўрта таълим мактаби биноси. Тел: 79-210-11-20\nСайлов участкаси чегаралари:"Шейхон" маҳалла фуқаролар йиғини ҳудудидаги "Шейхон", "Қуйи Ревартун", "Оби-ҳаёт", "Халқобод", "Эмакти", "Бекобод", "Бунёдкор - 1" кўчалари ҳудудлари чегараларида.\nСайлов участкаси маркази:"Варозун" маҳалла фуқаролар йиғини, "Хожибиби" кўчаси 23-уй, 18-умумий ўрта таълим мактаби биноси. Тел: 79-210-01-40\nСайлов участкаси чегаралари:"Варозун" маҳалла фуқаролар йиғини ҳудудидаги "Ҳо-жибиби", "Умид", "Бирдамлик", "Беклар", "Ян-гиер", "Варозун" кўчалари ҳудудлари чегара-ларида.\nСайлов участкаси маркази: "Консурун" маҳалла фуқаролар йиғини, "Арабон" кўчаси 34-уй, 20-умумий ўрта таълим мактаби биноси. Тел: 79-210-01-41\nСайлов участкаси чегаралари:"Консурун" маҳалла фуқаролар йиғини ҳудудидаги "Арабон", "Консурун", "Ғалаба" кўчалари ҳудудлари чегараларида.\nСайлов участкаси маркази:"Гулбоғ" маҳалла фуқаролар йиғини, "Гулбоғ" кўчаси 36-уй, 2-умумий ўрта таълим мактаби биноси.Тел: 79-210-11-23\nСайлов участкаси чегаралари:"Гулбоғ" маҳалла фуқаролар йиғини ҳудудидаги "Сувғон", "Гулбоғ", "Қўлба", "Олмазор" кўчалари ҳудудлари чегараларида.\nСайлов участкаси маркази:"Хусбуддин" маҳалла фуқаролар йиғини "Оқбурут" кўчаси 62-уй, 43-умумий ўрта таълим мактаби биноси. Тел: 79-210-11-24\nСайлов участкаси чегаралари:"Демас" маҳалла фуқаролар йиғини ҳудудидаги "Фидокорлар", "Балиқчи", "Демас" ва "Чорбоғ" кўчалари ҳудудлари чегараларида.\nСайлов участкаси маркази: "Хусбуддин" маҳалла фуқаролар йиғини, "Хусбуддин 4" кўчаси 1-V-уй, 19-умумий ўрта таълим мактаби биноси. Тел: 79-210-11-25\nСайлов участкаси чегаралари:"Хусбуддин" маҳалла фуқаролар йиғини ҳудудидаги "Оқбурут", "Хонобод", "Хусбуддин 4", "Хусбуддин 5" кўчалари ҳудудлари чегараларида.\nСайлов участкаси маркази:"Азизобод" маҳалла фуқаролар йиғини, "Брешим" кўчаси 72-уй,42-умумий ўрта таълим мактаби биноси. Тел: 79-210-11-26\nСайлов участкаси чегаралари: "Азизобод" маҳалла фуқаролар йиғини ҳудудидаги "Брешим", "Хонзурун" ва "Рохобот" кўчалари ҳудудлари чегараларида.\nСайлов участкаси маркази: "Работ" маҳалла фуқаролар йиғини, "Манзилобод" кўчаси 10-уй, 15-умумий ўрта таълим мактаби биноси. Тел: 79-210-11-27\nСайлов участкаси чегаралари:"Работ" маҳалла фуқаролар йиғини ҳудудидаги "Боғишамол 1" ва "Манзилобод" кўчалари ҳудудлари чегараларида.\nСайлов участкаси маркази:"Работ" маҳалла фуқаролар йиғини, "Манзилобод" кўчаси 12-уй, 19-сонли қишлоқ оилавий поликлиника биноси. Тел: 79-210-11-28\nСайлов участкаси чегаралари:"Зарметан" маҳалла фуқаролар йиғини ҳудудидаги "Зарметан" ва "Қўрғонтепа" кўчалари ҳудудлари чегараларида.\nСайлов участкаси маркази:"Арабхона" маҳалла фуқаролар йиғини, "Арабхона" кўчаси 10-уй, 16-умумий ўрта таълим мактаби биноси. Тел: 79-210-11-29\nСайлов участкаси чегаралари:"Арабхона" маҳалла фуқаролар йиғини ҳудудидаги "Арабхона", "Ревартун", "Юқори Ревартун" ва "Янгиқўрғон" кўчалари ҳудудлари чегараларида.\nСайлов участкаси маркази:"Оқмачит" маҳалла фуқаролар йиғини, "Яккатут"кўчаси 15-уй, 21-сонли қишлоқ оилавий поликлиника биноси. Тел: 79-210-11-30\nСайлов участкаси чегаралари:"Оқмачит" маҳалла фуқаролар йиғини ҳудудидаги "Деҳқонобод", "Яккатут", "Оқмачит", "Ҳунармандлар" ва "Майизгарон" кўчалари ҳудудлари чегараларида.\nСайлов участкаси маркази:"Тожикон" маҳалла фуқаролар йиғини, "Тожикон" кўчаси 3-уй, "Тожикон" МФЙ биноси.\nСайлов участкаси чегаралари: "Тожикон" маҳалла фуқаролар йиғини ҳудудидаги "Тожикон" ва "Собунгарон" кўчалари ҳудудлари чегараларида.\nСайлов участкаси маркази:"Башир" маҳалла фуқаролар йиғини, "Муғжин" кўчаси 55-уй, 32-умумий ўрта таълим мактаби биноси. Тел: 79-210-11-32\nСайлов участкаси чегаралари: "Башир" маҳалла фуқаролар йиғини ҳудудидаги "Башир", "Қумработ", "Муғжин" ва "Нонвоён" кўчалари ҳудудлари чегараларида.\nСайлов участкаси маркази:"Тошмачит" маҳалла фуқаролар йиғини, "Адолат" кўчаси 71-уй,6-умумий ўрта таълим мактаби биноси. Тел: 79-210-11-33\nСайлов участкаси чегаралари:"Тошмачит" маҳалла фуқаролар йиғини ҳудуди-даги "Тошмачит", "Зарафшон", "Сарбозор" ва "Адолат" кўчалари ҳудудлари чегараларида.\nСайлов участкаси маркази:"Ванғози" маҳалла фуқаролар йиғини, "Лўблохўр" кўчаси 139-уй, Қизилтепа қурилиш коллежи биноси. Тел: 79-210-11-34\nСайлов участкаси чегаралари:"Ванғози" маҳалла фуқаролар йиғини ҳудуди-даги "Ванғози", "Лўблохўр" ва "Қўрғон" кўча-лари ҳудудлари чегараларида.\nСайлов участкаси маркази:"Гумбаз" маҳалла фуқаролар йиғини, "Муллотош" кўчаси 23-уй,7-умумий ўрта таълим мактаби биноси. Тел:79-210-11-35\nСайлов участкаси чегаралари:"Бўлакработ" маҳалла фуқаролар йиғини ҳудудидаги "Бўлакработ", "Саёҳат", "Дўрмон" ва "Талайхоб" кўчалари ҳудудлари чегараларида.\nСайлов участкаси маркази:"Сўфиён" маҳалла фуқаролар йиғини, "Сўфиён" кўчаси 31-уй, 3-умумий ўрта таълим мактаби биноси.\nСайлов участкаси чегаралари:"Сўфиён" маҳалла фуқаролар йиғини ҳудудидаги "Сўфиён" ва "Юқсун" кўчалари ҳудудлари чегараларида.\nСайлов участкаси маркази:"Буюк ипак йўли" маҳалла фуқаролар йиғини, "Ифтихор" кўчаси 9-уй, "Буюк ипак йўли" МФЙ биноси. Тел:79-210-11-37\nСайлов участкаси чегаралари:"Буюк ипак йўли" маҳалла фуқаролар йиғини ҳудудидаги "Ифтихор" ва "Меҳнатобод" кўчалари ҳудудлари чегараларида.\nСайлов участкаси маркази: "Бўстон" маҳалла фуқаролар йиғини, Мирзо Улуғбек кўчаси 56-уй, 1-умумий ўрта таълим мактаби биноси.\nСайлов участкаси чегаралари:"Бўстон" маҳалла фуқаролар йиғини ҳудудидаги М.Улуғбек номли, Ҳ. Олимжон номли, Чўлпон номли, "Шифокорлар", "Бўстон", Увайсий номли, "Эзгулик", "Маданият", Ҳамза номли, "Тадбиркорлар", С. Айний ва "Ширин" кўчалари ҳудудлари чегараларида.\nСайлов участкаси маркази:"Гумбаз" маҳалла фуқаролар йиғини, "Гумбаз" кўчаси 12-уй, Қизилтепа тумани тиббиёт бирлашмаси Соматик касалликлар бўлими биноси.\nСайлов участкаси чегаралари:"Гумбаз" маҳалла фуқаролар йиғини ҳудудидаги "Рўзибиён", "Гумбаз", "Муллотош", "Қуйи Ғойибон" ва "Қарнаб" кўчалари ҳудудлари чегараларида.\nСайлов участкаси маркази:"Ғойибон" маҳалла фуқаролар йиғини, "Ғойибон" кўчаси 71-уй,2-сонли касб-ҳунар мактаби биноси.\nСайлов участкаси чегаралари:"Ғойибон" маҳалла фуқаролар йиғини ҳудудидаги "Ғойибон" кўчалари ҳудудлари чегараларида.\nСайлов участкаси маркази:"Ғойибон" маҳалла фуқаролар йиғини, "Мароч" кўчаси 13-уй, 4-умумий ўрта таълим мактаби биноси. Тел: 79-210-14-01\nСайлов участкаси чегаралари:"Ғойибон" маҳалла фуқаролар йиғини ҳудудидаги "Мароч", "Шабода" ва "Навганди" кўчалари ҳудудлари чегараларида.\nСайлов участкаси маркази: "Тавоис" маҳалла фуқаролар йиғини, "Тавоис" кўчаси 21-уй, Қизилтепа тумани "Тавоис" оилавий шифокор-лик пункти биноси.\nСайлов участкаси чегаралари:"Тавоис" маҳалла фуқаролар йиғини ҳудудидаги "Дабашён", "Тавоис" ва "Косагарон" кўчалари ҳудудлари чегараларида.\nСайлов участкаси маркази:"Хомрабод" маҳалла фуқаролар йиғини, "Фаровон" кўчаси 8-уй,8-умумий ўрта таълим мактаби биноси. Тел: 79-210-11-43\nСайлов участкаси чегаралари: Қизилтепа тумани, "Хомработ" маҳалла фуқаролар йиғини ҳудудидаги "Шаҳристон", "Бахт", "Камсарой", "Хомработ", "Гулобод" ва "Фаровон" кўчалари ҳудудлари чегараларида.\nСайлов участкаси маркази:"Кулолон" маҳалла фуқаролар йиғини, "Кулолон" кўчаси 6-уй, "Кулолон" МФЙ биноси.\nСайлов участкаси чегаралари:"Кулолон" маҳалла фуқаролар йиғини ҳудудидаги "Кулолон", "Элобод" ва "Тотиён" кўчалари ҳудудлари чегара-ларида.\nСайлов участкаси маркази:"Кулолон" маҳалла фуқаролар йиғини, "Кулолон" кўчаси 10-уй,21-умумий ўрта таълим мактаби биноси.\nСайлов участкаси чегаралари:"Хушарти" маҳалла фуқаролар йиғини ҳудудидаги "Хушарти" ва "Нурлиҳаёт" кўчалари ҳудудлари чегараларида.\nСайлов участкаси маркази:"Ободдиёр" маҳалла фуқаролар йиғи-ни, "Нурлидиёр" кўчаси 28-уй, 22-умумий ўрта таълим мактаби биноси. Тел: 79-210-11-46\nСайлов участкаси чегаралари:"Ободдиёр" маҳалла фуқаролар йиғини ҳудудидаги "Нурлидиёр" ва "Навқирон" кўчалари ҳудудлари чегараларида.\nСайлов участкаси маркази:"Зиёкор" маҳалла фуқаролар йиғини, "Мурувват" кўчаси 58-уй,"Зиёкор" МФЙ биноси.\nСайлов участкаси чегаралари:"Зиёкор" маҳалла фуқаролар йиғини ҳудудидаги "Тараққиёт", "Уч гумбаз", "Мурувват" ва "Шаҳриобод" кўчалари ҳудудлари чегараларида.\nСайлов участкаси маркази: "Ҳумо" маҳалла фуқаролар йиғини, "Саховат" кўчаси 37-уй, "Ҳумо" МФЙ биноси. Тел: 79-210-11-48\nСайлов участкаси чегаралари: "Ҳумо" маҳалла фуқаролар йиғини ҳудудидаги "Иттифоқ", "Чоргов", "Саховат", "Олтин водий" ва "Махоки" кўчалари ҳудудлари чегараларида.\nСайлов участкаси маркази:"Ғамхўр" маҳалла фуқаролар йиғини, "Ғамхўр" кўчаси 32-уй, 28-умумий ўрта таълим мактаби биноси.\nСайлов участкаси чегаралари: "Ғамхўр" маҳалла фуқаролар йиғини ҳудудидаги "Ғамхўр" кўчалари ҳудудлари чегараларида.\nСайлов участкаси маркази:"Ўртақўрғон" маҳалла фуқаролар йиғини, "Ўртақўрғон" кўчаси 13-уй, 27-умумий ўрта таълим мактаби би-носи. Тел: 79-210-11-50\nСайлов участкаси чегаралари: "Ўртақўрғон" маҳалла фуқаролар йиғини ҳудудидаги "Ўртақўрғон" кўчалари ҳудудлари чегараларида.\nСайлов участкаси маркази:"Хўжақўрғон" маҳалла фуқаролар йиғини, "Хўжақўрғон" кўчаси 12-уй, "Хўжақўрғон" МФЙ биноси.\nСайлов участкаси чегаралари:"Хўжақўрғон" маҳалла фуқаролар йиғини ҳудудидаги "Хўжақўрғон" кўчалари ҳудудлари чегараларида.\nСайлов участкаси маркази "Узилишкент" маҳалла фуқаролар йиғини, "Узилишкент" кўчаси 17-уй, 29-умумий ўрта таълим мактаби биноси.Тел: 79-210-11-52\nСайлов участкаси чегаралари: "Узилишкент" маҳалла фуқаролар йиғини ҳудудидаги "Янгиқурилиш", "Қуйи кўча", "Хушангор" ва "Сарипул" кўчалари ҳудудлари чегараларида.\nСайлов участкаси маркази: "Сарой" маҳалла фуқаролар йиғини, "Сарой" кўчаси 16-уй, 26-умумий ўрта таълим мактаби биноси.\nСайлов участкаси чегаралари: "Сарой" маҳалла фуқаролар йиғини ҳудудидаги "Сарой-1", "Андоқ" ва "Кенагаз" кўчалари ҳудудлари чегарала-рида.\nСайлов участкаси маркази: "Қалъайи Азизон" маҳалла фуқаролар йиғини, "Тошработ" кўчаси 283-уй, 13-сон Болалар мусиқа ва санъат мактаби биноси. Тел: 79-210-11-54\nСайлов участкаси чегаралари:"Қалъайи Азизон" маҳалла фуқаролар йиғини ҳудудидаги "Қалъайи Азизон" ва "Тошработ" кўчалари ҳудудлари чегараларида.\nСайлов участкаси маркази: "Оқработ" маҳалла фуқаролар йиғини, "Оқрабод" кўчаси 3-уй, 25-умумий ўрта таълим мактаби биноси.\nСайлов участкаси чегаралари: "Оқработ" маҳалла фуқаролар йиғини ҳудудидаги "Оқработ", "Оқсарой" ва "Ишонч" кўчалари ҳудудлари чегара-ларида.\nСайлов участкаси маркази: "Бободўғи" маҳалла фуқаролар йиғи-ни, "Бободўғи" кўчаси 6-уй, "Бободўғи" МФЙ биноси.\nСайлов участкаси чегаралари: "Бободўғи" маҳалла фуқаролар йиғини ҳудудидаги "Бободўғи" ва "Дўрмонтепа" кўчалари ҳудудлари чегара-ларида.\nЎзбекистон Республикаси Президенти сайловини ўтказувчи 5-Навоий округ сайлов комиссияси раиси Н.Исоқов


Фидель Кастро – Куба инқилоби етакчиси\n16:32 / 26.11.2016 40015\nУ 1926 йил 13 августда Кубанинг Орьенте вилояти Биран қишлоғида йирик ер ҳудудларига эга ва шакарқамиш етиштирувчи Анхель Кастро оиласида дунёга келди.\nУнинг ёшлик ва талабалик чоғларидаги дўстлари, устозларининг хотирлашича, Кастро қизиқувчанлиги, шуҳратпарастлиги ва ўз олдига улкан мақсадлар қўйиши билан ажралиб турган.\nДиний коллежда таълимни тугатган Фидель Ҳавана университетида ҳуқуқдан таълим олади. Шундан сўнг, адвокатлик фаолияти билан шуғулланади. Аммо, у сиёсий фаолиятини талабалик давридаёқ бошлаган. Уни ҳаддан ортиқ радикалликда айблаган партия раҳбарияти 1952 йилда депутатлик учун курашган Кастро номзодини тасдиқламайди.\nЎша йили Куба ҳокимиятини давлат тўнтариши воситасида эгаллаб олган Фульхенсио Батистага қарши курашади ҳамда уни суд жавобгарлигига тортиш фикрини илгари суради.\n1953 йилда Фидель ва унинг 165 кишидан иборат сафдоши Батиста гарнизонларидан бирига ҳужум қилади, аммо аксар исёнчилар ўлдирилади, Фидель Кастро бошқа сафдошлари билан бирга 15 йилга қамалади. Ана шу маҳкама сўнггида Кастро дунёга машҳур бўлиб кетган нутқини “тарих мени оқлайди”, деган сўзлари билан якунлаган эди.\nЖамоатчилик босими остида Кастро умумий амнистия қарори асосида озод этилади, шундан сўнг Мексикага йўл олади.\nКастро хорижда жиддий тайёргарлик кўргач, 1958 йилда Эрнест Че Гевара ва бошқа дўстлари билан бирга ватанига қайтади. Айни шу воқеа Кубанинг келгуси тақдирини ўзгартириб юборгани, тарих саҳифаларига битилган.\nКастро ва Че Гевара раҳбарлигидаги партизанлик ҳаракати кучайиб, 1959 йилда Ҳаванани эгаллайди. Батиста ҳукумати ағдарилиб, Кубага бошқа раҳбар тайинланди, Фидель Кастро Куба қўшинлари бош қўмондони ва ҳукумат раҳбари бўлди.\nУнинг бошқаруви вақтида Кубада бепул тиббий хизмат пайдо бўлди, аҳоли саводхонлиги ошди, сайёҳлик саноати ривожланди. Ҳозирда, Куба тиббиёти Лотин Америкасида энг ривожланган соҳалардан бири ҳисобланади.\nУнинг бошқаруви вақтида, АҚШ ва СССР ўртасидаги ядро урушига олиб келишига бир баҳя қолган Кариб инқирози юз берган. Бунга, СССР ҳукуматининг Кубада ўз ракеталарини жойлаштиргани сабаб бўлганди.\n1965 йилда Куба коммунистик партияси раҳбарлигига сайланиб, мамлакатни бирпартияли социалистик республикасига айлантирди. 1976-2008 йиллар мобайнида Давлат кенгаши ва Куба Вазирлар кенгашига раислик қилди. Шу билан бирга, Олий бош қўмондон лавозимини ўзида сақлаб қолди.\n2008 йил 19 февралда, ваколат муддати тугашига беш кун қолганида янги муддатга ўз номзодини илгари сурмаслигини билдирди. 2008 йил 24 февралидан эътиборан Куба Миллий ассамблеяси Фидель Кастронинг укаси Рауль Кастрони давлат раҳбари сифатида тасдиқлади.\n2011 йил 19 апрелида Куба Коммунистик партияси Марказий қўмитаси бош котиблигини ҳам укасига топширди.\nШуни қайд этиш керакки, Фидель Кастро БМТ бош минбаридан туриб энг узоқ нутқ қилган сиёсатчи, энг кўп жонига суиқасд қилинган давлат арбоби сифатида Гиннесс рекордлар китобидан жой олган. БМТ Бош ассамблеяси мажлисида 4 соат атрофида маъруза қилган бўлса, 638 марта уни ўлдирмоқчи бўлишган.\nУнинг ягона қонуний рафиқаси Мирта Диас Балларт бўлиб ундан ягона қонуний ўғли Фиделито бор. Бироқ, унинг расмий таржимаи ҳолида уч нафар аёл билан муносабатда бўлгани қайд этилади.\nФидель Кастро биринчи турмушидан ажралгач, Нати Ревуэльта билан бирга истиқомат қилади. Аммо, улар расман никоҳдан ўтмаган ҳолда Алина исмли қизчали бўлишади.\nАйни шу қизи катта бўлгач, Кубадан қочади ва Команданте ҳақидаги китобида отасининг олти нафар фарзанди борлиги, уларни барчасининг исми "А" ҳарфидан бошланиши ҳақида ёзади:- Алекс, Александр, Алехандро, Антонио, Анхелито.\nКастронинг котибаси Селия Санчос унинг сўнгги рафиқаси бўлди. Аммо, у 1985 йилда ўз жонига қасд қилди.\n2005 йилдан бери оғир хасталикдан даволаниб келган Фидель Кастро Рус 2016 йил 25 ноябрда ҳаёт билан видолашди.\nКанада «сирли» касаллик туфайли Кубадаги дипломатик миссияни кескин қисқартирди


Абу Жаъфар Қусам ибн Аббос ибн Абдулмутталиб ибн Ҳишом ал-Қурайший (розийаллоҳу анҳу) Расулуллоҳнинг (соллаллоҳу алайҳи васаллам) амакиваччалари, у зотнинг амакилари Аббос ибн Абдулматталибнинг ўғлидир. Тахминан милодий 624 йили туғилганлар. Қусамнинг оналари Умму Фазл куняси билан машҳур бўлган Лубоба Кубро Пайғамбаримизнинг завжаи мутоҳҳараларидан мўминлар онаси Маймуна бинти Ҳориснинг синглиси эди. Умму Фазлнинг олти ўғли ҳам Ислом йўлида катта хизматлар қилган. Улар Ислом динини ёйиш учун дунё бўйлаб фатҳ қилгани таралиб кетишган эди. Қатабий айтади: “Тафсир соҳиби Абу Солиҳ бундай деб ёзган: “Ҳеч бир онанинг аббосийлардан бўлмиш Умму Фазлчалик ўғилларининг қабри таваллуд жойларидан бунчалик узоқда жойлашганини кўрмадик: катта ўғли Фазл – Шомда (639 йил), Абдуллоҳ – Тоифда (688 йил), Убайдуллоҳ – Мадинада (705 йил), Қусам – Самарқанддаги Шоҳи Зинда мақбарасида (675 йил), Маъбад (Маъруф) – Африқода дафн этилган” (у Ҳазрати Усмон даврларида Шимолий Африқо фатҳида қатнашган эди. Олтинчи ўғли Абдураҳмоннинг вафоти юртида бўлган).\nҚусам болалигидан рисолат соҳибининг тарбиясида, у зотнинг меҳрини кўриб улғайди. Бир куни Пайғамбаримиз алайҳиссалом Арафотдан қайтишларида Фазл ибн Аббосни олдиларига, Қусамни эса ортларига мингаштириб олганлари ривоят қилинади. Бошқа бир ривоятда эса бундай дейилган: “Бир куни ҳазрати Расулуллоҳ соллаллоҳу алайҳи васаллам уловларини минган ҳолда ўйнаб юрган бир гуруҳ бола орасига кириб бордилар. Улар орасида Аббоснинг ўғиллари Убайдуллоҳ ва Қусам ҳам бор эди. Шунда у зот одамларга: “Манавини (Убайдуллоҳни) олд томонимга ўтқазиб қўйинглар”, деган эдилар, уни олд томонларига ўтқазишди. Кейин Қусамни кўрсатиб: “Буни орт томонимга ўтқазиб қўйинглар”, деган эдилар, уни орт томонларига ўтқазишди”.\nУламоларимиз таъкидлашларича, Абду Маноф уруғи ичида беш киши тана тузилиши жиҳатидан Пайғамбар соллаллоҳу алайҳи васалламга жуда ҳам ўхшашар эди. Ҳатто баъзи кишилар уларни Расулуллоҳ соллаллоҳу алайҳи васалламга адаштириб ҳам юришлари мумкин эди. Булар: 1) Абу Суфён ибн Ҳорис ибн Абдулмуттолиб – Пайғамбар соллаллоҳу алайҳи васалламнинг амакиваччаларидан бири, у зот билан эмикдош ака-ука ҳам ҳисобланар эдилар; 2) Қусам ибн Аббос ибн Абдулмуттолиб – у киши ҳам амакивачча бўлиб, Аббос ибн Абдулмуттолиб розияллоҳу анҳунинг ўғиллари; 3) Соиб ибн Убайд ибн Абди Язийд ибн Ҳошим – имом Шофеъийнинг боболари; 4) Ҳасан ибн Али розияллоҳу анҳу – Расулуллоҳ соллаллоҳу алайҳи васалламнинг набиралари, Ҳазрати Али ва Фотима онамизнинг бош фарзанд¬лари; 5) Жаъфар ибн Абу Толиб розияллоҳу анҳу.\nҚусам тадбирли, саховатли, одамларга меҳрибон киши бўлган. У ҳар бир ишда Пайғамбар алайҳиссаломга эргашишга, у зотга ўхшашга интиларди. Айтишларича, Қусам ибн Аббос уйларидан масжидга қараб йўлга тушсалар, одамлар атрофга таралган атирнинг муаттар ҳидидан у кишининг ўтиб кетганларини дарҳол фаҳмлашар экан. Ҳишом ибн Исом Килобийнинг ривоят қилишича, бир куни у одатига кўра Аббос хонадонига шеър ўқигани кирса, Қусамни қимматбаҳо заррин чопон кийиб турганини кўриб қолади. У назм орқали ўзининг чопон ва кўйлакка муҳтож эканини изҳор этади. Шунда Қусам ибн Аббос дарҳол заррини чопон ва унинг остидан кийган қимматбаҳо кўйлакни ечиб, Ҳишомга кийдириб юборади ва ўзи эски кийимларини кийиб олади.\nПайғамбаримиз вафот этганларида Қусам ибн Аббос розияллоҳу анҳунинг у зотни дафн этиш ишларида иштирок этганлари ҳам ривоят қилинади. ндан сўнг катта мусибатга учраган Ислом уммати ўз Пайғамбарини дафн қилишга тайёргарлик кўра бошлади. У зот соллаллоҳу алайҳи васалламни ювиш, кафанлаш ва ерга қўйиш керак эди. Бу ишларни у зотга энг яқин бўлган кишилар қиладиган бўлдилар. Ана шу энг яқин кишилар ичида Усома ибн Зайд розияллоҳу анҳу ҳам бор эдилар.\nОмир аш-Шаъбий розияллоҳу анҳудан ривоят қилинади: «Набий соллаллоҳу алайҳи васалламни Али, Фазл ва Усома ибн Зайдлар ювишган. Улар у зотни қабр¬га ҳам қўйишган. Фориғ бўлгандан сўнг Али: «Кишига қариндошлари валий бўлади», деган» (Абу Довуд ривоят қилган). Бошқа ривоятларда зикр қилинишича, мазкур уч кишига яна уч киши ёрдам бериб турган: Пайғамбаримиз соллаллоҳу алайҳи васалламнинг амакилари Аббос ибн Абдулмуттолиб, Пайғамбаримиз соллаллоҳу алайҳи васалламнинг озод қилган қуллари Шақрон розияллоҳу анҳу ва ҳазрати Аббоснинг яна бир ўғиллари Қусам ибн Аббос розияллоҳу анҳу.\nҚусам ибн Аббос (розияллоҳу анҳу) Али ибн Абу Толиб (карраммаллоҳу важҳаҳу) даврларида халифанинг Маккадаги омили (солиқ йиғувчиси) ҳам бўлганлар.\nХалифа Муовия даврида (милодий 661-680) Ҳазрати Усмоннинг ўғиллари, Хуросон волийи Саъид ибн Усмон билан бирга ҳижрий 43 йили Мовароуннаҳрни фатҳ этишга келганлар. Милодий 677 йили суғдийлар шаҳарга ҳужум қилганида Ислом қўшинлари билан жанг бўлди ва шу жангда Қусам шаҳидлик мақомига эришди. Абдуллоҳ ибн Аббосдан (розияллоҳу анҳумо) ривоят қилинишича, Қусам ибн Аббос ярадор бўлгач, вафотлари олдидан: “Туғилган ерим вафот этаётган жойимдан қанчалар узоқ-а, Маккада туғилиб, Самарқандда вафлт этаётирман”, деган эканлар. У киши Бану Ножия қабристонидаги ғор ёнида дафн этилганлар, кейинчалик бу жойда Султон Санжар Мозий (1118 – 1157) даврида “Қусамия” мадрасаси барпо этилган. Қабрлари Самарқанддаги ҳозирги Шоҳизинда (Шоҳизинда – тирик шоҳ дегани) мажмуасида. Юртимиздаги ягона саҳобийнинг мақбарасидан зиёратчиларнинг кети узилмайди.\nҚусам ибн Аббос (розияллоҳу анҳу) дафн этилган масжид деворида шундай ёзувлар бор эди: “Саъид ибн Усмон (розияллоҳу анҳумо) ҳижрий 43 йили Хуросонга келиб, Самарқанд дарвозасига яқинлашганларида ортларидан Қусам ибн Аббос етиб келдилар. Шунда Саъид ибн Усмон Қусам ибн Аббосни отларидан тушириб, у кишига иззат-эҳтиром кўрсатдилар ва бу ташрифдан мамнун бўлдилар. Сўнг икковлон Самарқанддан ўтиб, Усрушонага қараб юришди. Сираксга етганда тўхтаб, бир неча кун туриб қолишди. Кейин Қусам ибн Аббос вафот топди. Саъид ибн Усмон ва қўшин у кишига жаноза ўқишди. Сўнг Саъид ибн Усмон Қусам ибн Аббоснинг тобутларини шаҳарга (Самарқандга) жўнатдилар”.


Глобал исиш нимадан дарак? - Zamin.uz\nСўнгги йилларда нафақат мамлакатимизда, балки бутун Ер юзида иқлим ўзгариб бормоқда. Айрим мамлакатларда ғайритабиий иссиқ кузатилаётган бўлса, бошқа мамлакатларда ҳаво совиб кетмоқда. Экологлар глобал иқлим ўзгариши, музликлар эриб бориши ва дунё океанлари сатҳининг кўтарилиши борасида бонг уришмоқда. Иқлим исиши ўз навбатида аввал кузатилмаган ҳодисалар — сув тошқинлари, бўронлар, қурғоқчиликларни келтириб чиқармоқда.\nЖорий йилда мамлакатимизнинг турли ҳудудларида кузатилган сел тошқинлари, қум бўронлари, тинимсиз ёққан ёмғир ва об-ҳавонинг ўзгача келиши кўпчиликда бироз ҳадик ва ҳайрат уйғотди. Бу каби иқлим ўзгаришлари ҳақида маълумот олиш учун «Ўзгидромет» бош синоптиги Зайцева билан суҳбатлашдик.\n— Дунё миқёсида рўй бераётган иқлим ўзгаришлари бизнинг мамлакатимизга ҳам ўз таъсирини кўрсатадими?\n— Ҳа, албатта. Ўзбекистон ҳам дунёнинг бошқа мамлакатлари қаторида иқлим ўзгаришлари рўй берадиган географик минтақа саналади. Содир бўлаётган иқлимий ўзгаришларнинг асосий сабабларидан бири ўрта ҳаво ҳароратининг йилдан йилга ошиб боришидир. Ҳароратнинг кўтарилиши ҳар бир ҳудудда ўзига хос хусусиятга эга. Бундан ташқари, глобал исиш ўзининг вақтинчалик белгилари билан намоён бўлади. Яъни бу иссиқлик баъзида жуда тез кўрсаткичларда намоён бўлса, баъзида аста-секинлик билан ҳароратнинг кўтарилиб боришида намоён бўлади. Статистик маълумотларга қараганда, айнан бизнинг минтақамизда дунёнинг бошқа ҳудудларига қараганда исиш жараёни анча жадаллашиб бормоқда.\n— Глобал исиш деганда ҳаво ҳароратининг йилдан йилга исиб бораверишини тушуниш керакми?\n— Йўқ, глобал исиш дегани ҳароратнинг йил сайин тобора исиб боравериши дегани эмас. Масалан, охирги 20-30 йил муддатдаги ҳароратнинг даражаси аввалги 10 йилликларга нисбатан бироз юқори бўлди. Ҳаво ҳароратининг умумий фони ошишида қайсидир йил совуқ, қайсидири эса иссиқ келиши табиий ҳол. Глобал исиш фақат иссиқ кунлар билан характерланмайди, аксинча, айни жазирамада кутилмаганда ҳароратнинг пасайиб кетиши ҳам исиш жараёнининг бир белгиси ҳисобланади. Глобал исиш жараёни давом этаётган бу ўн йилликларнинг қайсидир ёзи ёки баҳори одатдагидан салқин келса, бундан сира шубҳаланмаслик керак. Буларнинг барчаси иқлим ўзгаришларининг ўзига хос хусусиятлари ҳисобланади.\n— Мамлакатимизда ёз фасли бўлишига қарамасдан, мавсумнинг бошларида кетма-кет ёмғирли ва салқин кунларнинг гувоҳи бўлдик. Ёзга хос бўлмаган бу ҳолатларга қандай изоҳ берасиз?\n— Бу борада ҳеч қандай турғун тенденция йўқ. Аксинча, сўнгги йилларда биз ёз фаслини 2014 йилнинг ёзига нисбатан анча юқори ҳарорат билан ўтказяпмиз. Чунки ёз фаслининг меъёрий ҳароратда бўлиши охирги марта 2014 йилда кузатилган эди. Аҳоли ўртасида иқлим ўзгаришларига хос турли миш-мишлар ва хавотирлар бўлиши мумкин, аммо буларнинг барчаси асоссиз. Негаки фаслга хос бўлмаган об-ҳаво ва ўзгаришлар вақтинчалик ҳисобланади.\n— Республикамизнинг жануби ҳисобланган Қашқадарё вилоятида рўй берган сув тошқинларига нима сабаб бўлган? Сел келиш ҳолатлари нега айнан Қашқадарёда кўп кузатилди?\n— Сел, асосан, ҳаво ҳарорати кескин кўтарилиб, қор ёки музликлар қисқа муддатда кўп миқдорда эриганда ёки кучли жала қуйганда содир бўлади. Бизнинг мамлакатимизда ҳам тез-тез содир бўлиб турадиган сув тошқинлари сабаб, айниқса, 1992-1995 йилларда кўпгина вилоятлар — Хоразм, Бухоро, Сурхондарё, Қашқадарё, Жиззах ва бошқа жойларда катта экин майдонлари сув остида қолиб, оқибатда жуда катта моддий зарар кўрилди. Бу йилги сув тошқинлари эса кўпроқ Қашқадарё ҳудудига катта талафот келтирди.\nЖумладан, вилоятнинг Китоб, Чироқчи, Яккабоғ ва Деҳқонобод туманларида рўй берган сув тошқинлари тоғли ҳудудларда ёққан кучли ёғин сабаб рўй берган. Бу табиий офатларнинг қишлоқ хўжалигига, албатта, салбий таъсири бор, чунки сел бўлиб келган оқаванинг таркиби турли-туман моддалар билан қоришиб, полиз экинлари ва далаларга катта талафот етказди. Афсуски, сув тошқинлари фақат Қашқадарё билан чекланиб қолмади. Бу офат Фарғона, Тошкент, Самарқанд вилоятлари ҳамда тоғ ва тоғолди ҳудудларида жойлашган жойларни ҳам четлаб ўтмади.\n— Жорий йилнинг 19 июнида Самарқанд вилоятида содир бўлган кучли қум бўронининг тафсилотига ҳам тўхталиб ўтсангиз?\n— Қум бўронлари Марказий Осиёнинг бошқа мамлакатлари каби Ўзбекистонда ҳам тез-тез содир бўлиб турадиган ҳолатлардан бири. Қум бўронлари содир бўлишининг асосий сабаби, ёғингарчиликнинг кескин камайиб кетиши натижасида ернинг намлиги қочиб, тупроқ қатлами кўпая боради, бу қатлам эса одам ва техникалар ҳаракати натижасида юмшаб, чангланиш жараёни жадаллашади. Бўронлар эса кучли шамоллар натижасида рўй беради. Шамолнинг эсиш даражаси юқори тезликда бўлса, ердаги тупроқ, қум ва ҳатто ўсимликларни ҳам ҳавога кўтаради, натижада бўрон содир бўлади. Бўрон натижасида эса атмосфера ёмонлашиб, тумандек чангли кўриниш ҳосил бўлади.\n2018 йилнинг 19 июнидаги қумли бўрон фақат Самарқандда бўлмади, бу ҳолат Жиззах ва Қашқадарё вилоятларида ҳам кузатилди. Самарқанд ва Жиззахда содир бўлган бўрон кўринишнинг ўта ёмонлашувига олиб келди, натижада 1 км гача масофани қум таъсирида умуман кўриб бўлмай қолди. Бу масофа Янгиқишлоқда 200 метрни, Тошкентда 2000 метрни, Қашқадарёнинг Ғузор ва Шаҳрисабз туманларида эса 4000 метрни ташкил қилди. Ер устки қатламининг емирилиши, геологик қидирув ишларининг олиб борилиши, қурилиш объектларининг кўпайиши натижасида тупроқ қатлами кўпайиб бормоқда. Бу эса ўз-ўзидан маълумки, кучлироқ эсган шамолда ҳавога кўтарилиб, қумли бўрон бўлишига олиб келади.\n— Энг иссиқ ёз мамлакатимизнинг қайси ҳудудларида кузатилади?\n— Ўзбекистоннинг ёзи давомий ҳисобланади. Унинг катта қисми қуруқ ва жудаям иссиқ кечади. Ойлик ёғингарчиликлар меъёри июндан августга қадар кескин камайиб кетади. Ёзнинг энг иссиқ ойи июль ҳисобланади, бу даврда ҳаво ҳарорати 40-45 даражагача кўтарилади. Аммо шуниси яхшики, бизнинг иқлимимиз мўътадил бўлганлиги сабабли бундай иссиқ кунлар узоқ давом этмайди.\nЁз жуда ҳам иссиқ ўтадиган ҳудудларга келсак, бу йилги жараён бироз бошқачароқ кечмоқда. Биламизки, Тошкент бошқа вилоятларга нисбатан бироз бўлса-да салқин саналади. Лекин об-ҳаво маълумотларини кузатаётган бўлсангиз, айни кунларда Тошкент ҳарорати энг юқори шаҳарлардан бири бўлиб турибди.\n— Ижтимоий тармоқларда ёз бўлишига қарамай Қозоғистонда ёққан қор қизғин муҳокама бўлди. Табиатнинг бу каби инжиқликлари бизнинг мамлакатимизга қандай таъсир кўрсатади?\n— Барчага аёнки, ҳар бир минтақа ўзига хос иқлимга эга. Қозоғистонда қор ёққанлигини инкор этаётган синоптиклар Қарағандада дўл ёққанлигини эътироф этишмоқда. Қор ва дўлнинг бир-биридан фарқи жуда катта. Дўл ёғиши натижасида ернинг оқаришини қор деб нотўғри талқин қилган интернет маълумотлари кўпчиликни алдаб қўймоқда. Дўл ёққан ҳудуд Сибир ўлкаларига яқин бўлгани сабаб бундай ҳолатлар бўлиши табиий.\nГермания Марказий Осиёга доир муҳим ташаббус билан чиқди\n29-01-2020, 12:03, Жамият\n15-07-2019, 17:37, Жамият\n28-02-2019, 06:02, Жамият\n11-02-2019, 22:28, Жамият\nБу йил инсоният тарихидаги энг илиқ қиш фасли кузатилади!\n15-11-2017, 12:16, Жамият


“Ўзбекнефтгаз”: Бошқарув раиси ишлаб чиқариш ҳолатини ўрганиш мақсадида Бухоро нефтни қайта ишлаш заводида бўлди (Фото) — Sof.uz\n5.11 12:58 45 Ўзбекистон\nПрезидент Шавкат Мирзиёев томонидан нефть ва газ саноатининг молиявий барқарорлигини ошириш борасида белгиланган вазифалар ижросини таъминлаш мақсадида "Ўзбекнефтгаз" АЖ Бошқарув раиси Меҳриддин Абдуллаев бошчилигидаги “Ишчи гуруҳ” Бухорода бўлди.\n“Ўзбекнефтгаз” АЖ Бошқарув раиси Бухоро нефтни қайта ишлаш заводига ташриф буюрди ва корхона раҳбарияти, мутахассислари билан учрашиб, мавжуд масалалар ўрганилди.\nУнда Бухоро нефтни қайта ишлаш заводи (Бухоро НҚИЗ)нинг 2021-2022 йиллардаги ишлаб чиқариш ва молиявий-иқтисодий кўрсаткичларига оид асосий масалалар муҳокама этилди.\nЗавод мутахассислари томонидан корхонанинг 2020-2021 йиллардаги ишлаб чиқариш кўрсаткичлари ва маҳсулотининг қиёсий таҳлили ўтказилгани, Бухоро НҚИЗни келгусида ривожлантириш бўйича қатор таклифлар билдирилганлиги маълум қилинди.\nЙиғилишда Меҳриддин Абдуллаев томонидан корхонанинг асосий мақсади ҳам ички ҳам ташқи бозорда муносиб рақобатлаша оладиган юқори сифатли маҳаллий маҳсулотлар ишлаб чиқаришни ташкил этиш экани таъкидланди ҳамда бу борада амалга ошириладиган ишлар белгилаб берилди.\nМуҳокама чоғида Бошқарув раиси корхонанинг асосий ишлаб чиқариш кўрсаткичларига тўхталиб, узоқ муддатли вазифаларни белгилаган ҳолда узлуксиз ривожланиш муҳимлигини айтиб ўтди.\nСўнгра корхонанинг ишлаб чиқариш майдонларига ташриф буюрилди, “Ишчи гуруҳ” аъзолари “Суюлтирилган углеводород гази(СУГ)ни автоцистерналарга қуйиш қурилмаси” лойиҳасини қуришнинг якуний босқичлари билан танишди.\nҚайд этиш жоизки, лойиҳа орқали Бухоро НҚИЗда аҳоли ва истеъмолчилар учун автоцистерналарга газ қуйиш учун шароит яратилмоқда (Илгари СУГ темир йўл цистерналарига қуйилиб, темир йўл орқали истеъмолчиларга етказилар эди).\nМазкур технологик иншоотларнинг ишга туширилиши республика ички бозорида нефть ва газ маҳсулотларига ортиб бораётган талабни қондириш, шунингдек, ишлаб чиқарилаётган суюлтирилган газни кенг истеъмолчилар, аҳоли қатламига етказиб беришга қаратилган.\nБундан ташқари, завод ишчи-ходимлари билан ҳам алоҳида учрашув бўлиб ўтди, унда яратилган меҳнат шароитлари ўрганилди.\nДавлат раҳбари томонидан кўчат экиш учун 10 декабргача давом этадиган “долзарб 40 кунлик”ни эълон қилинган эди, ушбу ташаббусни қўллаб-қувватлаган ҳолда “Ўзбекнефтгаз” АЖда ҳам кенг кўламли ишлар бошланди.\n“Ўзбекнефтгаз” АЖ Бошқарув раиси айнан Бухоро нефтни қайта ишлаш заводида экоакцияга старт берди ва Завод ҳудудида кўчат экиш ташкил этилди.\nТашриф якунлари бўйича Бошқарув раиси кейинги йилларда “Ўзбекнефтгаз” АЖни ривожлантириш борасида сезиларли натижаларга эришилганини таъкидлади.\nБугунги кунда компания Саноат стратегиясида белгиланган мақсадларга эришиш сари ишонч билан илдамламоқда. Жаҳон бозорларидаги ўзгариш ва шаклланишлар тенденциясини ҳисобга олган ҳолда “Ўзбекнефтгаз” АЖ учун янги вазифалар яратилаётганини таъкидлади.\n“Ўзбекнефтгаз” АЖнинг жадал ривожланаётган жаҳон бозоридаги ўз ўрнини сезиларли даражада мустаҳкамлаш имконини берадиган янги лойиҳаларни амалга ошириш зарур эканлиги билдирилди.\nБошқарув раиси Бухоро НҚИЗнинг яқин йилларга мўлжалланган ривожлантириш концепциясини ишлаб чиқиш бўйича тегишли топшириқлар берди.


Сил ва алкоголизм — silning-davosi-bor.uz\nАлкоголизмга дучор бўлган сил беморлар жуда хавфли ижтимоий ва эпидемиологик гуруҳни ташкил этади. Уларнинг даволаниши ва силдан соғайиши жуда қийин кечади.\nСурункали алкоголизмга мубтало бўлган беморлар орасида сил жуда кўпчиликни ташкил этади. Бир вақтнинг ўзида сил ва сурункали алкоголизм билан асосан 30-60% эркаклар касалланади.\nАлкоголизм билан оғрийдиган беморлар сил билан касал-ланиш хавфи юқори бўлган контингентга киради. Кўпинча алкоголизмга ўпка сили қўшилади, камроқ ҳолларда сил беморларда алкоголга қарамлик ривожланади.\nАлкоголизмда даврий равишда кўп миқдорда ичкилик ичиш иммун тизим фаолиятини бузади. Алкогол ўпка алвеоляр эпителийсини шикастлайди, макрофагларни ҳалоқ қилади, бронхлар деворининг яллиғланган инфилтрат билан қоплани-шига имкон беради. Бу ўзгаришлар ўпкада маҳаллий ҳимоя реакцияларини сусайтиради ва СМБ билан зарарланганда, специфик яллиғланиш реакцияси учун қулай шароит яратади. Узоқ муддатли алкоголли заҳарланиш метаболик жараёнларни бузади, жигар ва бошқа ички аъзоларда дегенератив ва деструктив ўзгаришларни пайдо қилади, шунингдек силнинг равожланишига “хизмат қилади”. Қисқаси, сурункали алкоголизмга учраган беморлар ўз соғлиғига тўғри баҳо бера олмайди. Улар даврий тиббий кўриклардан бош тортишади, абстинент ҳолатларга боғлиқ ҳолда ўз ҳулқини назорат қилмайди, касаллик белгилари мавжуд бўлса ҳам шифокорга кеч мурожат қилишади.\nАлкоголикларда силдан кейинги қолдиқ ўзгаришларнинг эндоген реактивацияси ва СМБ нинг экзоген суперинфекцияси натижасида ривожланади. СМБ нинг экзоген суперинфекцияси ахлоқи бузуқ, даволанишдан бўйин товловчи ва тартибсиз ҳаёт кечирувчи сил беморлар билан мулоқот қилиш санитария қоидаларига амал қилмаслик билан боғлиқ.\nАлкоголизм билан оғриган беморларда силнинг турли шакллари учрайди. Лекин кўпинча бошқа гуруҳ беморларга нисбатан фиброз-кавакли сил кўпроқ аниқланади. Алкоголизмнинг 3-босқичидаги беморларда, кўп ҳолларда казеозли зотилжам аниқланади. Силнинг клиник кечишига кўпинча алкоголизмга қўшилиб келувчи ошқозон-ичак йўли, юрак, қон-томир тизими, бош мия ва периферик нервлар патологиялари таъсир қилади. Сурункали алкоголизм сил билан асоратланганида кўпинча ичишга берилиш, алкоголли психоз билан оғир кечади.\nСил ва алкоголизм билан касалланган беморлар балғами текширилганда, одатда, СМБ топилади. Ўпканинг рентгенологик кўриниши бошқа сил беморлариникидан фарқ қилмайди.\nАлкоголизм билан касалланган беморлар, кўпинча, даволаниш тартибини бузишади, шунинг учун силга ва алкоголга қарши препаратларни парентерал юбориш мақсадга мувофиқ. Алкоголизмнинг 3-босқичида МНТ га ножўя таъсир кўрсатувчи препаратларни қўллаш мумкин эмас.\nСил ва алкоголизм билан касалланган беморлар катта эпиде-мик хавф туғдиргани, шунингдек кимётерапия ўтказишда қийин-чиликлар мавжуд бўлгани учун жарроҳлик йўли билан даволашга кўрсатмалар кенгайтирилиши, операциядан олдинги кимётерапия муддатлари иложи борича қисқартирилиши лозим.\nСил ва алкоголизм билан касалланган беморлар стационар тартибини бузганларида ёки даволанишдан бўйин товлашганида, қонунга биноан мажбурий даволаш учун ёпиқ турдаги стационарга жўнатилади.\nЎзбекистон Республикаси соғлиқни сақлаш вазирлиги Ш. Алимов номидаги фтизиатрия ва пулмонология илмий текшириш институти шифокори\nАввалги мақола: Болаларда сил қандай кечади?\nНавбатдаги мақола: «Ҳеч қачон умидингизни йўқотманг»


20:51 / 29.05.2018 2736 pdf Ўқиш режими + -\nМашойихлар рўзадор амал қилиши керак бўлган рўза тутишнинг олтита қоидасини ёзиб кетишган. Биринчиси, кўзни тийиш, яъни бирор бир кераксиз нарсага назар тушмасин. Бегона, номаҳрам аёллар у ёқда турсин ҳатто ўзиниг аёлига шаҳват назари билан қарамасин. Шунингдек кўзини бекорчи , лағв нарсалардан ҳам сақласин. Набий саллоллоҳу алайҳи васаллам: “ ..назар шайтоннинг ўқларидан бир ўқ...”, деганлар. Аллоҳдан қўрқиб кўзини тийган кишига Аллоҳ шундай иймон нурини берадики, унинг лаззатини қалбида топади. Руҳий тарбия устозлари “кераксиз” нарсани эътиборни Аллоҳдан бошқага, қаратилишига сабаб бўлувчи барча нарсадир, деб уқтиришади.\nИккинчиси, тилни тийиш. Бунга ёлғон гапириш, ғийбат, туҳмат, сўкиш, фахш сўзлар ва лағв сўзлар киради. Имом Бухорий келтирган ҳадисда рўза кишига қалқон эканлиги айтилган. Шунинг учун рўза тутаётган кишининг оғзидан беадаб, уятсиз, лағв, кераксиз сўзлар чиқмасин. Масалан кимнидир мазаҳ қилиш, жанжал ва х.к.з. Агар кимдир сиз билан жанжаллашмоқчи бўлса, ва ҳатто ўзи биринчи бошлаган бўлса ҳам аралашманг, сиз унга рўзадор эканлигингизни айтинг. Агар у гапга тушунадиган бўлса, сиз рўзадор эканлигингизни айтинг, агар тушунмайдиган бетайинлар хилидан бўлса, қалбингизга бу қуруқ гапларга жавоб бериш аҳмоқлик ва фойдасиз нарса деб тушунтиринг. Айниқса ғийбат ва ёлғондан сақланиш керак. Баъзи уламоларнинг фикрича бу нарсалар рўзани бузади.\nАллоҳ Қуръонда ғийбатни ўлган биродарини гўштини ейишлик деб атади. Шунга ўхшаш хабарлар ҳадисларда ҳам жуда кўп келган. Ғийбат аслида инсон гўштини ейишлик эканлиги ҳадиси шарифлардан ҳам маълум бўлади. Аллоҳ таоло ўзи бизни бу нарсадан сақласин, чунки биз бу нарсага бепарволик қилиб қўямиз. Оддий одамларни-ку қўяверинг, ҳатто аҳли илмлар ҳам ғийбат билан банд. Дунёга берилган одамларни ҳақида-ку умуман гапирмасак ҳам бўлади. Энг ачинарлиси одамлар ғийбат билан машғул эканликларини билишмайди. Агар қалбда бу ғийбат дея хафв пайдо бўлса, бу ўзи бор нарса деб оқлашга тушишади. Набий саллоллоҳу алайҳи васалламдан сўрашди: “Ғийбат нима ?”, У зот жавоб бердилар: “Кимнидир орқасидан гапиришинг. Ва бу унга ёқмайдиган нарса”. “Агар бу нарса унда топилсачи?”, дейишди. Набий саллоллоҳу алайҳи васаллам: “Ғийбат айни шу. Агар унда бўлмаган нарсани гапирсанг у туҳматдир”, дедилар.\nБир куни Набий саллоллоҳу алайҳи васаллам икки қабр олдидан ўтдилар ва: “Бу қабр эгалари азобланмоқда, биттаси бавлидан сақланмас эди, иккинчиси чақимчилик билан шуғулланар”, эди дедилар.\nУчинчиси, рўзадор қулоқларини ҳам тийиши керак. Тил билан айтиш мумкин бўлмаган ҳамма гап сўзларни эшитиш ва эътибор бериш ҳам мумкин эмас. Набий саллоллоҳу алайҳи васаллам ғийбат қилган ва уни эшитган иккаласи гуноҳкор деганлар.\nТўртинчиси, тананинг бошқа аъзоларини гуноҳдан сақлаш. Масалан, ман қилинган нарсани ушлаш, ман қилинган ерларга бориш худди шундай бошқа тана аъзолари хам. Шунингдек ифтор пайтида, шубҳали таомлардан сақланиш керак. Рўза тутиб ифтор пайтида ҳаром луқма истеъмол қилган киши гўё бир касалликни даволаб, дорисини ичига захар солиб берганга ўхшайди. Дори касални тузатади, лекин захар ҳалок қилади.\nБешинчиси, ифтор пайтида қоринни тўлдирмаслик, таомингиз ҳалол бўлса ҳам, чунки рўзадан кўзланган мақсад йўқолади. Рўзадан кўзланган мақсадлардан бири, куч, нафс, шаҳват сифатларини синдириш ва руҳни озиқлантириш ва фаришталар сифатига эга бўлишлик. Ўн бир ой биз таом едик. Бир ой сал камроқ есак нима бўлади ? Лекин биз ифторда йўқотган хамма нарсани ўрнини тўлдиришни хоҳлаймиз, сахарда эса бошқа вақт Рамазондан ташқари емаган нарсаларни ейишга уринамиз. Имом Ғаззолий раҳматуллоҳи алайҳ айтадилар: “Рўзадан кўзланган мақсадга -яъни иблисни синдириб, нафсни жиловлашга - агар ифторда одам шу даражада кўп таом еса, қанақасига эришиши мумкин? Кўзланган мақсад ҳалок бўладику”.\nҲақиқатда биз фақат таомланиш вақтини ўзгартирдик ва бундан бошқа нарса эмас. Аксинча Рамазонда бошқа ойларда кўрмайдиган таомлар хилма хиллигини оширдик халос.\nОдамларда яхши таомни Рамазонга олиб қўйиш одати бор. Нафс кундузги очликдан сўнг таомга ҳужум қилиб бўкиб қолгунича ейди. Биз нафсни синдириш ўрнига тиқаверамиз, ва бу рўзадан кўзланган мақсаддан, оғиб кетишга сабаб бўлади. Мақсадмиз рўзанинг асл моҳиятини тушуниб, хамма нарсасидан фойда олиш. Буларни хаммасини қўлга киритиш учун озгина очликни хис қилиш керак. Рўзанинг маълум бўлган энг катта фойдаси, нафсни синдириш, бу ҳам маълум вақт оч бўлишиликка боғлиқ. Набий саллоллоҳу алайҳи васаллам: “Шайтон одам боласини қон томирларида юради. Очлик билан уни йўлларини торайтиринг”, дедилар.\nРўзанинг иккинчи мақсади, бечораларга ўхшашлик ва уларнинг ҳолатини ҳис қилишликдир. Бунга ифторгача очлик нималигини билмасдан юриш учун, сахарда жиғилдонни барча нарсани тиқиш йўли билан эришилмайди. Сизни очлик безовта қилганда фақирларга сал ўхшашингиз мумкин.\nБишир Хофий раҳматуллоҳи алайҳни олдига бир киши келди. Бишир қалтирар эди, кийими эса олдида ётарди. Келган одам ҳозир ечиниб ўтирадиган вақтми деб сўради. У: “Камбағаллар жуда кўп. Мен уларнинг ҳаммасига хайриҳоҳ бўла олмайман. Лекин уларга ўхшаб ҳамдард бўла оламан ”, деди.\nАлломаларимиз айтишади, рўзадан кўзланган мақсад, катта ажрни қўлга киритиш, камбағал одамларни тушуниш учун очликни ҳис қилиш даркор. Набий саллоллоҳу алайҳи васаллам Аллоҳ таоло тўлдирилган нарсалар ичида энг суймайдигани ошқозон эканлигини айтганлар. Бошқа ҳадисда Набий саллоллоҳу алайҳи васаллам инсонни қаддини тутиб юриши учун бир неча бўлак таом кифоя деганлар. Агар одам шу даражада кўп таом емоқчи бўлса, ошқозонни учдан бирини таом, учдан бирини сув, ва учдан бирини ҳаво билан тўлдирсин.\nОлтинчиси, рўзадор эътибор қаратиши муҳим нарса, бу тутган рўзаси қабул бўлдими ёки йўқми деб хадиксираши. Худди шундай ҳар бир ибодатимизда хам, биз сезмаган хато камчилик бор бўлиб, у сабабли ибодатларимиз мақбул бўлмаслиги мумкин.\nШунинг учун рўзадор ниятини яхшилаши ва қўрқувда бўлишилиги, Аллоҳнинг розилиги сабаби қилишини сўраб дуо қилиши матлуб.\n12:10 / 17.05.2019 2699\n20:54 / 29.05.2018 2361\n2220 16:20 / 20.05.2018\n2265 22:12 / 04.06.2018\n1881 05:00 / 11.01.2017\nРамазон ойининг рўзасини тутиш Исломнинг асосий рукнларидан бири бўлиб, Аллоҳ таоло уни ҳар бир мусулмонга фарз қилгандир. Бу улкан ибодатни Аллоҳ таоло иккинчи давоми...\n2026 05:00 / 11.01.2017\n820 19:00 / 08.05.2019\n747 19:00 / 07.05.2019


09:33 / 29.06.2017 3764 pdf Ўқиш режими + -\nАллоҳ таолони зикр қилиш амалларнинг афзали ва яхшисидир. Абу Дардо розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Сизларга хожангиз ҳузурида амалларингизнинг энг яхшиси бўладиган, даражаларингизни кўтарадиган, олтину кумушингизни инфоқ қилишдан кўра хайрли бўлган, душманингизга йўлиққанингизда ўзаро Аллоҳ йўлида урушишингиздан кўра яхшироқ бўлган амал ҳақида хабар бермайми?» дедилар. Саҳобалар: «Хабар беринг», дейишди. У зот: «Аллоҳни зикр қилишингиздир», дедилар.\nБу ҳадис зикрнинг фазилати улуғ эканини ифодалайди. Набий алайҳиссалом зикрни молни инфоқ қилиш, Аллоҳ йўлида душманга қарши урушиш билан тенглаштирдилар. Дарҳақиқат, китобларимизда зикр садақа ва шу каби солиҳ амаллардан кўра фазилатли экани кўплаб ўринларда баён қилинган. Ривоят қилинадики, Абу Дардо розияллоҳу анҳуга бир киши юзта қулни озод қилганлиги ҳақидаги хабар келганда: «Албатта, киши ўз молидан юзта қулни озод қилганлик савоби кўпдир. Лекин бирингиз иймонли бўла туриб, эртаю кеч Аллоҳ таолонинг зикри ила тили ҳўлланиб туриши ундан кўра афзалроқдир», деганлар. Бу зот ушбу сўзлари ила қул озод қилишнинг фазилатини ва шу билан бирга Аллоҳ таолонинг зикрини лозим тутиш ва унда бардавом бўлиш ундан кўра фазилатли эканини, қул озод қилиш фазилати зикрнинг фазилатига тенг бўла олмаслигини баён қилиб бердилар. Зикрнинг бошқа амаллардан фазилатли экани ҳақида саҳобалардан кўплаб ҳадислар ворид бўлган.\nМуоз ибн Анас розияллоҳу анҳудан ривоят қилинади: «Бир киши Набий алайҳиссаломдан сўради: «Ё Расулуллоҳ! Ибодатда жидду жаҳд қилувчиларнинг қай бирининг ажри буюкдир?» У зот: «Аллоҳ таоло учун зикрни кўпайтирганлари», дедилар. Яна у киши: «Рўзадорларнинг қай бирининг ажри буюкдир?» деди. У зот: «Аллоҳ таоло учун зикрни кўпайтирганлари», дедилар. Сўнгра у киши у зотдан намоз, закот, ҳаж, садақа ҳақида ҳам шундай сўради. Расулуллоҳ алайҳиссалом ҳар бирига: «Аллоҳ таоло учун зикрни кўпайтирганлари», дея жавоб беравердилар. Шунда Абу Бакр розияллоҳу анҳу Умар розияллоҳу анҳуга: «Зикр қилувчилар барча яхшиликни олиб кетдилар!!!» деганларида Расулуллоҳ алайҳиссалом: «Ҳа, шундай», дедилар. Набий алайҳиссалом хабар берганларидек, еру осмон Парвардигори учун ҳар қандай тоат, ибодат ва қурбатларни қоим қилувчи инсонларнинг ичида даражаси олий, ажри буюк инсонлар Аллоҳ таоло учун зикрни кўпайтирганларидир. Мана шу сўзлар ҳам барча ибодатларимизнинг мақсади бўлмиш зикрнинг нечоғлик аҳамиятли эканини билдиради.\nАллоҳ таоло зикри барча нарсадан буюкроқ ва афзалроқдир Аллоҳ таоло марҳамат қилади: «Сенга китобдан ваҳий қилинган нарсани тиловат қил ва намозни тўкис адо эт, албатта, намоз фаҳш ва мункардан қайтарур. Албатта, Аллоҳнинг зикри улуғдир. Аллоҳ нима қилаётганингизни билур» (Анкабут сураси, 45-оят). Ибн Масъуд, Ибн Аббос, Абу Дардо розияллоҳу анҳум бу оятни бундай тафсир қилишган: «Аллоҳ таолонинг сизларни савоб ва мақтов ила зикр қилиши сизларнинг тоат-ибодатларингиздаги У зотни зикр қилишингиздан буюкдир. Ваҳоланки, Аллоҳ таоло Ўзини зикр қилган бандаларини зикр қилувчидир». Баъзилар эса: «Намозингиздаги ва қироатингиздаги Аллоҳ таолони зикр қилишингиз ҳамма нарсадан афзалдир», дея тафсир қилганлар. Яна баъзилар: «Аллоҳ таолонинг зикри фаҳш ва мункар ишлардан қайтарадиган, ҳақиқий намозда бардавом бўлиш ила буюк бўлади», дейишган. Ибн Зайд ва Қатода раҳматуллоҳи алайҳимо: «Аллоҳ таолони зикр қилиш барча нарсадан, зикрсиз бўлган ҳар қандай афзал ибодатлардан буюкдир», деганлар. Ибн Таймийя раҳимаҳуллоҳ бундай дейдилар: «Намозда иккита катта мақсад борки, бири бошқасидан буюкдир. Бири фаҳш ва мункар ишлардан қайтариши бўлса, иккинчиси, Аллоҳ таолонинг зикрини ўз ичига олганлигидир. Демак, намозда Аллоҳ таолонинг зикри борлиги унинг фаҳш ва мункар ишлардан қайтаришидан буюкдир».\nСалмон Форсий розияллоҳу анҳудан: «Қайси амал афзал?» деб сўралганда, у зот: «Қуръон ўқимайсанми? Албатта, Аллоҳнинг зикри буюкдир», дея жавоб берганлар. Хусусан, Ибн Аббос розияллоҳу анҳудан ҳам: «Қайси амал афзал?» деб сўралганда, у зот ҳам: «Аллоҳнинг зикри буюкдир», деганлар.\nДарҳақиқат, Аллоҳ таоло мўмин бандаларига Ўз Китобида тик турганда, ўтиргану ёнбошлаганда, кечасию кундузида, қуруқлигу денгизда, сафардаю ҳазорда, бойликдаю фақирликда, саломатликдаю беморликда, ошкораю сирликда, ҳар қандай ҳолатда зикр қилишга буюрди. Шу билан бирга, бунинг эвазига улар учун беҳисоб ажр, буюк савоблар, гўзал оқибат тайёрлаб қўйди.\nАллоҳ таоло марҳамат қилади: «Эй иймон келтирганлар! Аллоҳни кўп зикр қилинглар. Ва эртаю кеч Уни поклаб ёд этинглар. У сизларни зулматлардан нурга чиқариш учун Ўзи ҳам, фаришталари ҳам саловот айтувчи Зотдир. У мўминларга ўта раҳмли бўлган Зотдир. У зотга йўлиқадиган Кундаги сўрашишлари «Салом»дир. Ва уларга гўзал ажрни тайёрлаб қўйгандир» (Аҳзоб, сураси, 41−44-оятлар);\n«Шунингдек, ичингизга ўзингиздан, сизларга оятларимизни тиловат қиладиган, сизларни поклайдиган, сизларга китобни, ҳикматни ва билмайдиган нарсаларингизни ўргатадиган Расул юбордик. Бас, Мени зикр қилинг, сизни эсларман. Ва Менга шукр қилинг, куфр келтирманг» (Бақара сураси, 151−152-оятлар). Бу ояти карималарда Аллоҳ таоло бандаларни кўп зикр қилишга ундаб, бунинг эвазига бериладиган буюк ажр ва катта яхшиликни баён қилмоқда. Амалнинг мукофоти шу амалнинг жинсидан бўлади. Ким Аллоҳ таолони ёлғиз зикр қилса, Аллоҳ таоло ҳам у бандани Ўз ёлғиз зикр қилади. Ким жамоат ичида зикр қилса, У зот ҳам уни унинг жамоатидан кўра яхшироқ бўлган жамоат ичида зикр қилади.\nАллоҳ таолони кўп зикр қилувчи эркагу аёллар баланд даражалар ва юқори мақомотлар ила насибаланган, яхшиликларда пешқадам бўлган муфарридлардир. Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам Макка йўлларида кета туриб: «Муфарридлар ўзиб кетдилар», дедилар. Саҳобалар: «Муфарридлар кимлар, эй Расулуллоҳ?» деб сўрашганда, у зот: «Аллоҳ таолони кўп зикр қилувчи эркаклар ва кўп зикр қилувчи аёллардир», дедилар».\nБанда бу мақомга қандай етади? Бу савол барча мусулмонларни қизиқтирган саволдир. Ибн Аббос розияллоҳу анҳу қуйидагича жавоб берганлар: «Улар Аллоҳ таолони намозлари ортидан, кечасию кундузида, тўшакка ётганларида, уйқудан уйғонганларида, манзилларига киришдаю чиқишда зикр қиладиганлардир». Аллома Абдурраҳмон ибн Саъдий бундай деганлар: «Инсон барча ҳолатларда, субҳда, кечасида, беш маҳал намоз сўнггида ўзи учун вирд (вазифа) қилиб олишлиги ҳамда шу амалида барча вақт ва ҳолатларда бардавом бўлиши лозимдир. Шунда бу банда пешқадамлардан бўлади. Бундай буюк ибодат бандани Аллоҳ таолонинг муҳаббатию маърифатига етаклайди, яхшиликларга бошлайди. Тилни турли қабиҳ каломлардам сақлайди».\nАллоҳ таоло барчаларимизни кўп зикр қилувчи бандаларидан қилсин.\nФарход! 08:33 / 27 июнь\nМашаллох баракаллох барака топила аллох илмилани зиода к,илсин зехнила откир болсин иншоллох амин , барака топила аллох рози болсин Рахмат бехисиоб биродар азиз!!!\nРасулуллоҳнинг ҳаётларидан лавҳалар (16-қисм)\n11:11 / 28.06.2017 3444\n"Менга дуо қилинг ва сизга ижобат қилурман... "\n16:13 / 29.06.2017 4585\n2362 19:36 / 14.11.2017\nЙўлларнинг энг тўғриси Аллоҳнинг зиммасидадир. Улардан эгриси ҳам бордир. Агар хоҳласа, албатта, ҳаммангизни ҳидоят қиларди.Бу дунёда худди ҳиссий йўллар каби, давоми...\n2486 16:31 / 17.01.2018\n3674 17:02 / 11.08.2017\nБу жумада мусулмон киши бажариши керак бўлган 8 та амал\nЖума ҳафта кунлари ичида энг яхшиси, Аллоҳ буни мусулмонлар учун хос кун қилди. Жума куни ҳар бир мусулмон учун ўзнинг байрами кириб келади, Аллоҳнинг раҳмат давоми...\n4595 16:05 / 24.05.2018


Улуғ инсон эди… – Сурхон тонги\nБош саҳифа / Жамият / Улуғ инсон эди…\nНоябр 21, 2019\tЖамият Изоҳ қолдириш 511 Кўрилди\nУ пайтлар Ангор тумани маданият бўлими бошлиғи бўлиб ишлар эдим. Ташкилотчилигим, ташаббускорлигимни яхши билган туман партия қўмитасининг биринчи котиби Жаббор Чориев бир куни Ангор посёлкаси четидаги янтоқ босиб ётган жойга олиб борди.\n«Ана шу жойни туман маданият ва истироҳат боғига айлантириб берасиз!» — деди. Астойдил қилинган меҳнат изсиз кетмас экан. Дарахтлар барглаб, маданият ва истироҳат боғи кўзга ташлана бошлади.\nБир куни вилоят партия қўмитасининг мафкура бўйича котиби Холмирза Холиёров қилган ишларимни кўриб, менга таҳсин айтди. Шу кишининг тавсиясига биноан Термиз ҳайвонот боғига директор қилиб ишга ўтказилдим. Бу юксак ишончни оқлаш учун бутун вужудим билан ишга берилдим десам, мақтанчоқликка йўйманг. Аслида ҳам шундай бўлди. Бир-икки йил ичида ҳайвон ва паррандалар, даррандалар тури кўпайди, улар шароити, озиқ-овқат билан таъминланиши яхшиланди. Ҳайвонот боғига томошабинлар кўпроқ кира бошлашди.\nМосквадан, марказий телевидениедан мухбирлар келиб, кўрсатув тайёрлаб кетишди. Ана шу кўрсатувни Марказқўмнинг мафкура бўйича котиби И.Суслов оила аъзолари билан жуда қизиқиб кўришган экан. У Москвадаги бир йиғилишда Шароф Рашидовнинг елкасига қўлини ташлаб, Термиз ҳайвонот боғини мақтабди. Бундан кўнгли тоғдек кўтарилган Шароф ака Тошкентга қайтиши билан вилоят партия қўмитасининг биринчи котиби Абдухолиқ Каримовга телефон қилиб, ўзи Сурхондарёга борган пайтда Термиз ҳайвонот боғининг директори билан учраштиришини тайинлабди.\n1982 йилнинг июнь ойида Шароф ака поезд билан Термизга келди. Мени Салавот қишлоғидаги у кишининг вақтинчалик дачасига чақиришди. Қизиғи шундаки, мен ўша пайтларда ҳам Қорақирдаги уйимдан Термизга қатнаб ишлардим. Вилоят ички ишлар бошқармасининг бошлиғи Аҳмедов уйимнинг аниқ жойини билиб, тонг пайти излаб келишди. Эрталаб соат саккизларда Салавотга етиб боришимни тайинлашди. Нима гаплигидан хабарим бўлмагани учун эрталабгача юриб чиқдим. Хуллас, эрталаб соат саккизларда айтилган манзилда ҳозир бўлдим.\nМени чақиришганини айтган эдим. Махсус қўриқчилар ўтказиб юборишди. Аста-аста қадам босиб, Рашидов ўтирган шийпон томон бордим. Мени Абдухолиқ Каримов дарҳол кўрди ва яқинлашиб борганимдан сўнг Шароф Рашидовга таништирди. Шароф ака мамнун қиёфада қўлларимни қисиб кўришдилар. Ярим соатлар қизғин суҳбатлашдик. Кейин у киши «Мана, академик, ҳайвонларни миридан-сиригача билади,» деб мени Абдухолиқ Каримовга мақтаб қўйдилар.\nСўнг “;Мендан бирор тилак-илтимосингиз борми?», деб сўрадилар. Мен ҳайвонот боғида бир пайтлар қурилган катак ва махсус хоналарнинг ёғочлари эскириб, қурт еб қўйганлигини, уларни темир-бетон ва бошқа материллардан қайта қуриш лозимлигини билдирдим. «Қанча маблағ кетади?» — деб сўрадилар. «22 миллион сўм», — дедим. Шундагина бундай катта маблағ фақат Москванинг рухсати ва режалаштириши билан ажратилишини англаб етдим. «Биз йилига фақат 3 миллион сўмгача бўлган лойиҳаларнигина амалга оширишимиз мумкин», — дедилар у киши афсус билан бош чайқаб. «Аммо мен сизга ваъда бераман. Ҳар йили 3 миллион сўмдан ўтказиб, ҳайвонот боғи таъмирини тугатамиз»,— дедилар. Хурсанд бўлдим.\nМен гарчи туркман фарзанди бўлсам-да, ҳамиша Москвага, албатта, дўппи кийиб бораман, чунки мен шу юртда туғилиб-ўсдим, ота-боболарим шу ерда суяк суришган», — дедим. Сўнг Марказий Осиёда фақат Тошкентда метрополитен борлигини, бу ҳам бўлса Шароф отанинг катта хизматлари эканлигини таъкидладим. Хурсанд бўлган Рашидов ёрдамчилари Крайновни чақириб, «Бугун Сиз Маҳмудовнинг ихтиёрида бўласиз. Ҳайвонот боғини бориб кўринг. Маслаҳат қилингизлар», — дедилар. У киши Абдухолиқ Каримов билан туманларга чиқиб кетишди. Шароф аканинг турмуш ўртоқлари Хурсаной ая бир пиёла чой узатиб,» — Бу ҳозиргина Рашидов бобонгиз чой ичган табаррук пиёла»,— дедилар. Мен миннатдорлик билан пиёлани олиб, чойни ичдим. Сўнг Крайнов билан кун давомида ҳайвонот боғи камчиликлари, у ерда нима ишлар қилиш лозимлигини маслаҳатлашдик.\nМаълум бўлишича, янги ҳайвонот боғи лойиҳасини, реконструкция чизмаларини тайёрлаш унча-мунча архитекторнинг қўлидан келмас экан. Хуллас, маълум вақтдан кейин бу ишни Шаҳсуворян фамилияли тажрибали архитектор зиммасига олиб, лойиҳани тайёрлади. Дастлабки реконструкция ҳам бошланди. Афсуски, Шароф Рашидовнинг бевақт ўлими туфайли бу иш охирига етказилмади.\nҲа, Шароф Рашидов тирик бўлганларида ноябрь ойида 102 ёшни тўлдирардилар. Гарчи у киши орамизда йўқ бўлсалар-да, бу улуғ инсоннинг одамийлиги, камтарлиги, даҳо инсонларга хос бағри кенглиги ва юзидан меҳр-шафқат ҳамда нур балқиб туришини унутмайман. Тақдир шундай доно одам билан ҳамсуҳбат қилганидан, учраштирганидан миннатдорман. У кишининг хотирасини қалбимда эъзозлаб сақлайман.\nОлдинги Сайлов тарғиботи\nКейинги Тешиктош – тарихидан сўзлайди


Ферммерликдан кам бўлмади – Сурхон тонги\nБош саҳифа / Қишлоқ хўжалиги / Ферммерликдан кам бўлмади\nИюл 25, 2018\tҚишлоқ хўжалиги Изоҳ қолдириш 702 Кўрилди\nМамлакатимизда бугунги кунда 160 мингдан ортиқ фермер хўжалиги фаолият юритмоқда. Сўнгги йилларда фермер хўжаликлари томонидан ўртача 7 миллион тоннадан зиёд ғалла, 3 миллион тоннадан ортиқ пахта хомашёси етиштирилмоқда.\nШундай илғор деҳ- қонлардан бири “Жавлонбек Ҳамдамов” фермер хўжалиги раҳбари Ҳамдам Ҳайдаров. Узоқ йиллардан бери фермерлик қилиб келаётган бобо 58 гектар майдонда ғалла ва пахта етиштириб, ҳар йили режаниошиғи билан бажариб келмоқда.\nДастлабки йилларда тумандаги машина-трактор парки техникалари ёрдамида ерни шудгор қилади. Ҳозирда хўжалигида 2 та “Беларус МТЗ-80”, “ТТЗ-60” русумли техникаси бор. Жорий йилда 22 гектар майдонга уруғлик дон экиб, 50 центнердан ҳосил йиғиб олди. 36 гектар майдонда “Бухоро-102” навли пахта етиштирмоқда.\n— Ерни боқсанг ер ҳам сени боқади, деган гап бекорга айтилмаган. Буни мен ҳар доим сезганман. Жорий йилда ғалладан фойдамиз 25 миллион сўмдан ошди. Бу йил пахтадан мўлжалимиз ундан ҳам катта.\nШу ўринда Ҳамдам бобо механизатор Б. Ҳайдаров ва сувчилари Ж.Хурсанов Б.Ҳайдаров, И.Абдураҳимов, С.Хурсанов, З.Ҳайдаровларнинг меҳнатсеварлиги, иссиқни иссиқ демай фидокорона меҳнат қилишлари таҳсинга лойиқ. Ҳамдам бобо фермерликда юқори натижаларга эришишида, унинг мактабдаги биология фанидан ўтган 25 йиллик иш тажрибаси қўл келган бўлса, ажабмас.\n— Фермерликдан кам бўлмадим. Уй-жой қурдим. Тўйлар қилдим. Ўзимизда ишлаб чиқарилган “Нексия” русумли машинам бор. Оилам тинч. Қишлоқдошларимизнинг фаровонлиги ошиб имкониятлари янада кенгаймоқда. Буларнинг барчаси деҳ- қонларга кўрсатилаётган ғамхўрлик ифодасидир, — дейди шукрона қилиб фермер.\nОлдинги Масъулиятни унутманг!\nКейинги Қонунлар муҳокамаси


Автоҳалокатга учраган хонанда Кумуш Раззоқованинг саломатлиги кўнгилдагидек эмас\n25 май 2020, Тошкент вақти: 04:41\nСолиқ мансабдори Тошкент халқаро аэропорти қўриқчисини калтаклади. Наманганда икки фуқаро газдан заҳарланиб нобуд бўлди. “Афросиёб” тезюрар поездини тошбўрон қилиш ҳолатлари кўпаймоқда. Жорий ҳафта матбуот шу каби воқеалар ҳақида ёзди.\n“Тезюрар поездни тошбўрон қилиш ҳолатлари кўпаймоқда”\nТошкент-Самарқанд йўналишида ҳаракатланаётган “Афросиёб” тезюрар поездига тош ва бошқа жисмлар отиш ҳолатлари кўпаймоқда, бу эса поездлар қатновига хавф туғдирмоқда (“Адолат кўзгуси”, 21 ноябр).\nТранспортдаги ички ишлар бошқармаси бошлиғи Рамзиддин Ғаффоровга кўра, темир йўл атрофидаги панжаралар синдирилиб, ҳудудга чорва моллари олиб кирилмоқда, айрим фуқаролар йўл бўйига чорва учун бино қуриб олмоқда. Транспорт хавфсизлиги расмийси 333 километрлик Тошкент-Самарқанд йўл участкасида тартибни сақлаш зарурлиги, қонунбузарларга кескин чоралар кўрилаётганини таъкидлаган.\n“Хонанда Кумуш Раззоқованинг авариядан кейин ўзига келиши қийин кечяпти”\nЎзбекистонда хизмат кўрсатган артист, таниқли хонанда Кумуш Раззоқова автоҳалокатдан кейин саломатлигини тиклаши оғир кечаётганини айтди (“Даракчи”, 21 ноябр). “Мен учун энг сўнгги унутлмас воқеа бу автоҳалокатга учраганим бўлди. Ўша мудҳиш воқеанинг маълум сониялари тез-тез кўз олдимдан ўтади. Оёқда туриш жараёни ҳам қийин кечди. Чунки икки ой юролмай қолдим. Бу ҳам жисмоний, ҳам руҳий азоб берарди. Аёл кишиман ахир! ...Шунинг учун кўчага кам чиқяпман. Айни кунларда энг катта орзум тезроқ оёққа туриш” деган Кумуш Раззоқова.\nИжодидаги танаффусни изоҳларкан, хонанда қўшиқ учун мавзу танлашда қийналаётгани, янги қўшиқлари аввалгидек чиқмаслигидан хавотирда эканини билдирган.\n“Солиқ мансабдори аэропорт қўриқчисини калтаклади”\nТошкент шаҳри Чилонзор тумани солиқ инспекцияси мансабдори Тошкент халқаро аэропорти қўриқчисини калтаклади (“Ҳуқуқ”, 21 ноябр). Жабрланувчи қўриқчи ва муштумзўр солиқчининг исм-шарифи ҳамда воқеа юз берган сана маълум қилинмаган.\nҚайд этилишича, солиқ расмийси маст ҳолда аэропортнинг кириш-чиқиш назорат пунктидан ўтаётганда, қўриқчи ундан ҳужжат талаб қилган. Кайфи тароқ солиқ мансабдори эса кутилмаганда унга мушт туширган. Маълум қилинишича, айбдор қилмишига яраша жазоланган.\n“Осиёнинг бошқа давлатларида рад этилган тамаки бизнеси Ўзбекистонда гуллаб яшнамоқда”\nЎзбекистондаги жамоат жойлари, қаҳвахона ва ресторанларда чекиш тақиқланганига қарамай, мазкур қонунчилик талаби ижро этилмаяпти (“Новый век”, 21 ноябр).\nГазетага кўра, 2005 йилнинг 7 февралида Жаҳон соғлиқни сақлаш ташкилоти (ЖССТ)нинг тамакига қарши кураш бўйича конвенцияси кучга кирган, уни тасдиқлаган давлатлар 170 га яқинлашиб қолган.\n“Аммо ЖССТ конвенциясининг бизга алоқаси йўқ шекилли. Афсуски, биз ўз тамаки саноатимизни йўлга қўйганмиз, Бритиш-Американ-Табако каби иттифоқчимиз бор. Осиё ва Африканинг ривожланаётган давлатлари ўз ҳудудида мазкур ширкат фаолият юритишини рад этганди. Бизнинг ўлкада эса мана ўн йилки, ширкат гуллаб яшнамоқда. Ўзининг номдор маҳсулотини қўли қўлига тегмай пулламоқда” деб ёзади муаллиф Х.Шокирова.\n“Наманганда икки фуқаро газдан заҳарланиб ўлди”\nСўнгги икки ойда Наманганда газдан заҳарланиб икки нафар фуқаро вафот этди, яна бир қанчаси тан жароҳати олди (“Диёнат”, 21 ноябр).\n22 октябр куни Тўрақўрғон тумани Бураматут қишлоғида яшовчи, 1990 йилда туғилган Ирода Абдуллаева уйидаги ҳаммомга ўрнатилган пропан газ баллонидан сизиб чиққан газдан заҳарланиб вафот этган.\n15 сентябр куни эса Уйчи тумани Ўнҳаят қишлоғида яшовчи 1982 йилда туғилган Қундусхон Мамадалиева газ баллонидан чиққан ёнғиндан жароҳатланган, 3 ёшли ўғли нобуд бўлган.\n17 октябр куни Наманган шаҳри Кўзгу кўчасида Рустам Раҳмонов уйида газ баллонидан чиққан ёнғин натижасида хонадон эгаси ва унинг уч нафар фарзанди оғир жароҳатланган.\n“Жиззах ва Хоразмда почта хизматида кечикишлар рўй бермоқда”\nЖиззах ва Хоразм вилоятида “Почта алоқаси тўғрисида”ги қонун ижроси ўрганилганда, ютуқлар билан биргаликда қатор камчиликлар аниқланди (“ХХI аср”, 21 ноябр).\nҲар икки вилоятда хат-хабарлар, расмий ёзишмалар ва босма нашрларни етказишда кечикишлар рўй беряпти. Алоқа тармоқлари ва алмашув пунктлари, масалан, “Ўзбекистон почтаси” акциядорлик жамиятининг Жиззах филиали Янгиқишлоқ, Ўсмат ва Зарбдор сингари алоқа тармоқлари почта жўнатмаларини белгиланган манзилга етказиш бўйича тартибга амал қилмаётир.\nУшбу масалани муҳокама қилган Ўзбекистон либерал-демократик партияси почта тизимига инновацион технологияларни жорий қилишни таклиф этган.\n“Архив ходимаси пенсионердан 200 минг сўм пора олаётганда қўлга олинди”\nНамангандаги архив идораси ходимаси Зарина Аҳмедова пенсионердан 200 минг сўм пора олаётганда қўлга олинган. “Даракчи” нашрининг ёзишича, архив ходимаси 18 йил иш стажига эга аёлнинг иш стажини 10 йил дея пасайтириб ёзган ва ишлаган даври ҳақидаги маълумотни тўғри ёзиб бериш эвазига ундан пора талаб қилган.\nПенсионер бу ҳақда ҳуқуқ идорасига маълум қилган. Архив ходимаси 200 минг сўм пора олаётганда қўлга тушган.\n“Ўзбекистон 2015 йилги Осиё чемпионатига муддатдан олдин чиқди”\nФутбол бўйича Ўзбекистон миллий терма жамоаси 2015 йил Австралияда ўтадиган Осиё чемпионатига чиқиш имкониятини муддатдан олдан қўлга киритди (“Ўзбекистон овози”, 20 ноябр).\nСаралаш босқичида Е гуруҳида қатнашаётган Ўзбекистон футболчилар сўнгги икки ўйинни меҳмонда ўтказиб, Вьетнам (0:3) ва Гонконг (0:2) терма жамоаларини мағлубиятга учратди. Айни пайтда Ўзбекистон 10 очко билан гуруҳда иккинчи ўринда турибди. Бирлашган Араб Амирликлари жамоаси эса беш ўйинда 15 очко йиғиб гуруҳда пешқадамлик қилмоқда.\nЎзбекистон терма жамоаси саралаш босқичидаги сўнгги учрашувни 2014 йил 5 март куни Тошкентда БААга қарши ўтказади. Мазкур ўйин натижасидан қатъи назар, Ўзбекистон футболчилари Осиё чемпионатига боради.


«Биз иттифоққа аъзо бўлиб кирмаяпмиз» — Президент ЕОИИ бўйича хавотирларга ўрин йўқлигини айтди\n20:00 / 20.01.2020\nПрезидент Шавкат Мирзиёев Олий Мажлис Сенатининг биринчи мажлисида Евроосиё иқтисодий иттифоқи ҳақида гапирди.\n«Интеграциялашув ҳақида икки оғиз айтсам. Кўп одамларимиз чет элда ишлаб юрибди. Қозоғистон ва Россия. Уларга беписандлик билан қарашимиз мумкинми?\nБитта нарсани билиб қўйинглар. Ҳеч ким мустақилликни ҳеч кимга бериб қўймайди. Мустақиллик халқ ишонган президентнинг қўлида.\nБиз иттифоққа аъзо бўлиб кирмаяпмиз. Биз аввал ҳозирги шароитда бу маъқулми, номаъқулми, шуни билишимиз керак.\n2 миллиард долларлик мева-сабзавотларимизни қайта ишлаш бўйича катта жараённи бошлаб юбордик.\nШунча тайёрлаган маҳсулотимизни қаерга олиб борамиз? Ким кутиб турибди? Тўғри, Европада қимматроқ. Лекин стандартини қилиш керак. Йиллар давомида еримиз заҳарланган, сувимиз заҳарланган...», дея президентнинг сўзларини келтирмоқда Kun.uz мухбири.\nПрезидент Ўзбекистон ЕОИИга фақат кузатувчи мақомида киришини таъкидлади:\nМустақилликни бировга бериб қўяди, деган хомхаёл гаплар ҳою-ҳавас гаплар. Ким бериб қўяди мустақилликни?\nИслоҳотларимизга ҳамма хайрихоҳ бўлиб турсин, оёққа туриб олайлик.\nКузатувчи дегани — аъзо дегани эмас. Томошабин дегандек. Кузатувчи мақомида нима яхши, нима ёмонлигини кузатамиз.\nСанкт-Петербургда Владимир Владимирович билан кўп нарсаларни келишиб олдик. Бир нарсага амин бўлинглар, ҳамма қилган ҳаракатларимиз миллатимиз манфаати, иқтисодиётимизнинг эртанги куни учун.\nИқтисодиётимизни барқарор қилиш учун ҳам бизга ҳозир 50 миллиард доллар керак. Бугун оғир, таҳликали замонда яшаяпмиз. Тўғри йўлни топиш узоқ, лекин шунга интилиш керак.\nЭслатиб ўтамиз, 2019 йилнинг октябрь ойида Россия Федерациялар Кенгаши спикери Валентина Матвиенко Тошкентга қилган сафари мобайнида (ҳали президент билан учрашмасдан туриб) Ўзбекистон Евросиё иқтисодий иттифоқига (ЕОИИ) аъзо бўлмоқчилиги ҳақида гапирганди. Шундан кейин Ўзбекистон томони бу борада музокаралар олиб борилаётганини тасдиқлаган, чуқур ўйлаб кўрилгандан кейингина бир қарорга келиниши маълум қилинганди. Ўтган вақт мобайнида Ўзбекистон жамоатчилиги ушбу иттифоққа кириш-кирмаслик масаласини муҳокама қилиб келди.\nШавкат Мирзиёев 26 декабрь куни зиёлилар билан учрашув чоғида ташқи сиёсатдаги айрим жиҳатларга тўхталган, мустақиллик ҳеч кимга бериб қўйилмаслигини айтганди.\nЕОИИ — халқаро иқтисодий тузилма ҳисобланади. Унинг мақсади мувофиқлаштирилган иқтисодий сиёсат юритиш ва маҳсулотлар, хизматлар, капитал ва ишчи кучи ҳаракатланиши учун эркин ҳудуд барпо этиш ҳисобланади. Бундай иттифоқ тузиш бўйича келишув 2014 йилда имзоланиб, 2015 йил 1 январида кучга кирган. Бугунги кунда иттифоқ таркибига Россия, Беларусь, Қозоғистон, Арманистон ва Қирғизистон аъзо ҳисобланади.\nҚирғизистонда биринчи Евросиё иқтисодий форуми ўтказилади\nСодиқ Сафоев — ЖСТ, ЕОИИ, ўзгараётган Конституция ва тўғридан тўғри амал қилмайдиган Ўзбекистон қонунлари ҳақида\nРоссия МДҲ ягона пенсия макони келишувидан чиқмоқда. Бу нимани англатади?\n22:49 / 14.03.2022\nЕОИИ ва Хитой мустақил валюта-молия тизими лойиҳасини ишлаб чиқмоқда


ОИЛА ВА САЛОМАТЛИК - AmuNews.uz - энг сўнгги янгиликлар\nОилада эр-хотин ўртасидаги муносабатлар ўзаро ишонч, садоқат, сабр-тоқат асосида ўрнатилиши репродуктив саломатлик ва соғлом турмуш тарзини шакллантиришда муҳим аҳамият касб этади.\nОИЛА - репродуктив саломатлик ва соғлом турмуш тарзини шакллантирувчи жамиятнинг бир бўлаги бўлиб, миллий урф-одатларимиз асосида узоқ йиллар мобайнида қатъий шакллантирилган ва Ўзбекистон Pеспубликасининг Оила кодекси билан қонунлаштирилган, ўзининг авлоди, насли учун жисмоний, ахлоқий-маънавий ва ҳуқуқий масъулиятни ихтиёрий-мажбурий равишда ўз зиммасига олган жамиятимизнинг муҳим бўлагидир.\nМўътадил руҳий вазият соғлом оилани шакллантириш учун зарур шартлардан биридир. Оила барпо бўлган биринчи кунидан бошлаб, кундалик турмуши оила аъзолари соғлиги мустаҳкам бўлиши учун ҳаракат қилиш зарур. Бунинг учун:\n- оила аъзолари соғлом турмуш тарзи хусусида тушунчага эга, билимдон ва малакали бўлишларига эришиш;\n- профилактик тиббий кўрикдан мунтазам равишда ўтиб боришни кундалик кўникмаларга киритишга эришиш;\n- кун тартибини тўғри ташкил қилиш;\n- руҳий хотиржамликни таъминлаш ва сақлаш;\n- оила раҳбари томонидан мунтазам равишда оила аъзоларининг дам олишларини таъминлаш;\n- зарарли одатларнинг бўлмаслиги;\n- тўғри овқатланишнинг 12 тамойилига риоя қилиш;\n- жисмоний тарбия ва чиниқтирувчи машқларни оила аъзолари билан биргаликда мунтазам равишда олиб бориш;\n- оила аъзоларида озодалик ва орасталик кўникмаларини шакллантириб, шахсий гигиена қоидаларига риоя қилиш зарур.\nОила аъзоларининг саломатлигини таъминлаш, уларнинг бахтли бўлиши, авлодлар иқтидори ва насл-насаби яхшиланиб боришида ҳар бир оилада юқоридаги ишларни ўз вақтида тўғри ташкил этилган тақдирдагина амалга ошади.\nҲар қайси миллатнинг ўзига хос маънавиятини шакллантириш ва юксалтиришда, ҳеч шубҳасиз, оиланинг ўрни ва таъсири беқиёсдир.\nЖамиятнинг муқаддас маскани ҳисобланган оилада миллатнинг унутилмас қадриятлари - аҳиллик, тотувлик бўлиши лозим. Агар бу нарса бўлмаса, оилага путур етиб, унинг мажбуриятлари бузилади.\nОиланинг асосий вазифаси соғлом авлодни камол топтиришдан иборатдир. Ҳар бир миллат ва жамиятнинг энг қимматли хазинаси-соғлом, ахлоқий баркамол оиладир. Ҳозирги шароитда оилаларда умуминсоний ва миллий қадриятлар илдизига таянган холда, шарқона ахлоқий ва руҳий асослар такомиллашиб бормоқда. Соғлом ахлоқий муҳит муомала маданияти, ахлоқий тамойил чуқур илдиз отмаса, бундай оилада салбий оқибатларнинг қарор топиши муқаррар. Чунки ахлоқий асослар соғлом бўлмаса, умр дарахти синади ва ҳосил бермайди. Оила мустаҳкам пойдеворга қурилиб, унда шарқона ва жаҳон андозасига монанд ахлоқий ва маънавий қадриятлар қарор топса, соғлом авлодни вояга етказишда етакчи ўринни эгалласа, бундай оила остонасидан Ватан, миллат, инсон камолоти, соғлом авлод келажаги бошланади.


МУАММОЛАРГА ЖОЙИДА ЕЧИМ ТОПИЛМОҚДА - Ўзбекистон овози газетаси\nГулруҳ Қаландарова 2016 йилда Кармана саноат касб-ҳунар коллежини битириб, «Алоқабанк»нинг Навоий вилояти филиалига ишга қабул қилинди. Бироқ ёш мутахассис ва банк раҳбарияти ўртасида тузилган 3 ойлик шартнома муддати тугагач, у ишсиз қолди.\nГулруҳнинг туман Халқ қабулхонасига қилган мурожаати қисқа муддатда ўрганилиб, ишга қайта тикланди.\nПрезидентимизнинг 2016 йил 28 декабрдаги «Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида»ги фармони асосида ташкил этилган Халқ қабулхоналари фаолияти аҳоли мурожаатларининг жойида ва тез ечим топишига хизмат қилмоқда. Айниқса, келиб тушган ариза ва шикоятларни электрон шаклда тегишли давлат идораларига жўнатиш механизми йўлга қўйилгани ҳам вақтни тежамоқда, ҳам оворагарчиликларнинг олдини олмоқда.\nПрезидентининг Кармана туманидаги Халқ қабулхонаси жорий йил 6 май санасидан бошлаб ягона электрон тизимга уланди. Айни пайтга қадар бу ерга 1 минг 231 мурожаат келиб тушган ва уларнинг 136 таси қаноатлантирилган. 1 минг 46 масала бўйича кенг тушунтириш ишлари олиб борилган. Қолган ариза ва шикоятлар масъул ташкилотлар томонидан ўрганиб чиқилмоқда.\nТуманнинг Уйрот маҳалласида яшовчи Абдулҳай Нусратуллаев оилавий корхона ташкил этиб, тайёр трикотаж маҳсулотлари ишлаб чиқаришни йўлга қўйди. Маҳсулот сифати импорт товарлар билан бемалол рақобатлаша олади.\nБунда ўтган йили «Ёш тадбиркор — юртга мададкор» танловининг мамлакат босқичи ғолиби сифатида олган имтиёзли сертификат асосида тижорат банкининг 48 миллион сўм миқдоридаги кредит маблағи қўл келди. Турли либослар ва махсус ишчи формалар тайёрланаётган корхонада 6 киши доимий иш билан банд.\nЁш тадбиркорнинг имтиёзли кредит маблағлари фоизи Ўзбекистон ёшлар иттифоқи вилоят кенгаши томонидан тўлаб берилиши белгиланган бўлса-да, бу борадаги амалий ишлар бир муддат кечиктирилди. Туман Халқ қабулхонаси кўмагида мазкур масаланинг ҳам ечими топилди. Тадбиркорнинг иши юришди.\n— Жисмоний ва юридик шахслардан келаётган мурожаатларнинг барчаси бирдек кўриб чиқилади, — дейди Ўзбекистон Республикаси Президентининг Кармана туманидаги Халқ қабулхонаси мудири Илҳомиддин Раззоқов. — Бунда аҳолининг давлатга ишониб, ечимини излаб кўтарган муаммосини ижобий ҳал этиш ёки масала юзасидан тўғри тушунча бериш муҳим аҳамиятга эга. Шундагина халқ билан ҳокимият ўртасида мустаҳкам ишонч бўлади.\nФуқароларнинг кундалик маиший ёхуд оилавий муносабатларидаги масалалар юзасидан қилган мурожаатлари аҳоли ўртасида тарғибот-тушунтириш тадбирларини кенгайтириш, ҳуқуқий маданиятини юксалтириш борасидаги ишларни янада кучайтириш зарурлигини кўрсатмоқда. Айниқса, эр-хотин муносабатлари, қўни-қўшни ўртасидаги низолар билан боғлиқ масалаларда кўп мурожаатлар бўлмоқда. Аслида ўзини ўзи бошқариш органларидаги махсус комиссиялар, маҳалла фаоллари бундай масалалардан доимий хабардор бўлса, жойида муҳокама этиб, одилона ҳал этса, оилалар мустаҳкамлиги, маҳалладаги тотувлик янада барқарор бўлади. Бу борада тизимли ишларни амалга ошириш мақсадида туманнинг чекка ҳудудларидан тортиб марказгача сайёр қабуллар ташкил этиш, тарғибот тадбирларини кучайтириш режаси ишлаб чиқилган.\nҚисқача айтганда, Халқ қабулхоналари аҳоли билан бевосита мулоқот қилиш, уларнинг ҳаётий муаммоларини тезкорлик билан ҳудуднинг ўзида ҳал этишга кенг имконият яратмоқда. Турли оворагарчилигу сарсонгарчиликларнинг олдини олиш, энг муҳими, одамларнинг оғирини енгил қилиш, давлатга, адолатга, эртанги кунга ишончини мустаҳкамлашда юксак самаралар бермоқда.


Уй шароитида йўталдан қандай қутулиш мумкин? » Ўзбекистон янгиликлари – Zamin.uz\nУй шароитида йўталдан қандай қутулиш мумкин?\nЯнгиликлар » Ҳаёт тарзи » Уй шароитида йўталдан қандай қутулиш мумкин?\n14:50 Қуруқ йўтал. Сабаблар ва даволаш усуллари\n17:30 Йўтални уч кунда даволаш сирини биласизми?\n10:00 Йўталга қарши ҳалқона даволар


19:57 / 05.07.2017\nБугун, 5 июль куни Халқаро пресс-клубда Ўзбекистон Республикаси тарихида илк маротаба Ташқи ишлар вазири Абдулазиз Комилов билан жонли эфирда мулоқот ташкил этилди. Ташқи ишлар маҳкамасининг раҳбари фуқаролар ҳамда ОАВ вакиллари томонидан йўлланган саволларга қарийб уч соат вақт давомида жавоб берди.\nТашқи ишлар вазири тўғридан-тўғри мулоқот вақтида фуқаролардан келаётган мурожаатларнинг асосий қисми қайси масалаларга боғлиқ эканини таъкидлаб ўтди.\n"Президент виртуал қабулхонасининг ишга тушиши билан бир вақтнинг ўзида хорижда дипломатик хизматда бўлган катта тажрибага эга консуллик ходимлари ва халқаро ҳуқуқшунослардан иборат фуқароларнинг мурожаатлари билан ишлаш бўйича Махсус ишчи гуруҳи ташкил этилди. Ташқи ишлар вазирлиги раҳбариятининг фуқароларни қабул қилиш кунлари тасдиқланди. Вазирлик номига ўтган йилнинг октябрь ойидан то бугунги кунгача жисмоний ва юридик шахслардан 6,5 мингдан зиёд аризалар келиб тушди. Улардан 3 мингга яқини – Президентнинг виртуал қабулхонаси, қарийб 3,5 мингтаси – вазирнинг виртуал қабулхонаси, ягона интерфаол хизматлар портали, вазирликнинг фейсбук тармоғидаги расмий саҳифаси ва электрон почта орқали келган", деди Абдулазиз Комилов.\nВазирнинг қайд этишича, фуқаролардан тушаётган мурожаатларнинг асосий қисмида қуйидаги масалаларни ҳал этишда кўмаклашиш сўралмоқда:\n- алимент ва нафақалар олиниши, шартнома мажбуриятларининг бажарилиши каби масалаларда кўмаклашиш ва бошқалар.\nАбдулазиз Комилов жорий йилда чет элдаги фуқароларнинг ҳуқуқларини ҳимоя қилиш ва уларнинг қонуний манфаатларини таъминлашга кўмаклашиш вазирликнинг асосий вазифаси эканлигини айтиб ўтди.\nмурожаат Абдулазиз Комилов Ташқи ишлар вазирлиги


Инсон танасида кунига 330 миллиард ҳужайра янгиланади - Zamin.uz\nИнсон танаси улкан салоҳиятга эга ажойиб ва ҳали ҳам яхши ўрганилмаган жонли машинадир.\nИсроилнинг Вейцман илмий институти олимлари Рон Сендер ва Рон Мило инсон танаси имкониятлари тўғрисида маълумот олишга ҳисса қўшдилар, улар ўртача инсон танаси ҳар куни 330 миллиард ҳужайранинг алмашишини ҳисоблаб чиқдилар.\nДемак, ушбу жумлани ўқиётганингизда танангизда 3,8 миллион янги ҳужайралар пайдо бўлади. Унга атиги 1 сония керак бўлди.\nОлимлар ҳисоб-китоблари асоси сифатида 20-30 ёшли, 170 см узунликдаги ва 70 кг оғирликдаги одамнинг танасини олишган.\nМаълум бўлишича, инсон танаси кунига 80 грамм ҳужайра массасидан халос бўлиб, уни бутунлай янгилайди. Энг муҳими, қон ҳужайралари, эритроцитлар ва нейтрофиллар (қизил ва оқ қон ҳужайралари) янгиланиши бўлиб, улар янги ҳужайралар умумий сонининг 86 фоизини ташкил қилади, аммо умумий массанинг атиги 48,6 фоизи қисмини банд этади.\nОшқозон-ичак соҳасининг эпителия ҳужайралари умумий соннинг 12 фоизини ташкил қилади, аммо оғирлиги бўйича 41 фоиз.\nТери ҳужайралари ҳам оғир бўлиб, улар умумий ҳажмининг 1,1фоиз ва вазннинг 4 фоиз ни ташкил қилади. Яна 4 фоиз янгиланувчи ҳужайралар қисмини ёғ тўқималари ташкил қилади. “Замин” янгиликларини “Twitter”да кузатиб боринг\nКоронавирус хавфли шаклининг келиб чиқиш сабаби фош этилди\n25-08-2020, 00:23, Жамият\n29-07-2020, 12:45, Жамият\nКоронавирус инсон иммунитетининг асосий ҳужайраларидан бирига зарар етказиши аниқланди\n20-04-2020, 23:18, Жамият\nОлимлар саратоннинг олдини олишда қайси маҳсулотлар ёрдам беришини айтишди\n4-11-2017, 11:39, Жамият\n14-06-2017, 20:39, Жамият


Мутахассис: Чанг бўронлари ҳали ҳолва, жиддий офатларга тайёр туринг!\n28 январ 2022, Тошкент вақти: 20:59\nМутахасисларга кўра, чанг бўронларига қурғоқчилик ва чўлланиш ҳам сабаб бўлмоқда.\n19 декабрь куни Самарқанд ва Қашқадарёнинг айрим туманларида кучли чанг бўрони юз берди.\nЎзгидромет 21 декабрь куни Қорақалпоғистон, Хоразм, Бухоро ва Навоий вилоятларида ҳам чанг бўрони кузатилишидан огоҳлантирди.\nЖорий йилнинг 4 ноябрида Ўзбекистоннинг қатор вилоятларида шиддатли чанг бўрони кузатилган, ўша оқшом Тошкент шаҳрида чанг миқдори меъёрдан 30 баробаргача ошганди.\nЎзбек ҳукумати “зарарсиз” деган қум бўронини NASA “мисли кўрилмаган” деб баҳолади.\nМутахассислар изоҳича, чанг бўронларига жорий йилда кузатилган қурғоқчилик ва мамлакатда чўлланишнинг ошиб бораётгани сабаб бўлмоқда. Шунингдек, дарахтларнинг камайиши ва қурилишларнинг кўпайиши ҳам чанг бўронларини келтириб чиқараётган омиллардан саналмоқда.\nЯна чанг бўрони\n19 декабрь куни Самарқанд ва Қашқадарё вилоятида кузатилган чанг бўрони оқибатида йўлларда машиналар ҳаракатланишида муаммолар кузатилган.\n“Мен эрталаб соат 8 яримларда уйдан машинада чиқиб кетиб, узоқ юрмасдан қайтиб келдим. Чунки чанг бўрони жуда кучли бўлди. Худди ярим кечасидай ҳаммаёқ қоп-қоронғу бўлиб қолди. Машина олдида 1 метр узоқликда кетаётган машинани ҳам кўриб бўлмасди. Аварияга учрашдан қўрқиб, уйга қайтишга мажбур бўлдим. Обеддан кейин чанг бўрони пасайгач, чиқдим яна кўчага”, - деди Чироқчи туманида яшовчи Ўктам Озодлик билан суҳбатда 20 декабрь куни.\nТармоқларга жойланган видеолардан бирида ҳам Қашқадарёдаги чанг бўрони акс этган.\nВидеода Чироқчи-Қамаши ўртасидаги йўлда автомобиллар ҳаракатланишга қийналаётгани кўринади.\nҚашқадарё ва Самарқанд вилоят ҳокимлигининг 20 декабрь куни Озодлик боғланган мулозимлари чанг бўронида жиддий талафотлар бўлмаганини таъкидлашди.\nЎзгидромет: 21 декабрда ҳам чанг бўрони бўлади\nЎзбекистон гидрометеорология хизмати маркази - Ўзгидромет 21 декабрда ҳам мамлакатнинг айрим вилоятларида чанг бўрони кузатилиши мумкинлигидан огоҳлантирди.\nЎзгидромет раҳбари Ш. Ҳабибуллаев имзоси билан тарқатилган “Шошилинч ахборот”да чангли бўронлар Туркманистон ҳудуди орқали кириб келиши таъкидланган.\n“21 декабрда Ўзбекистон ҳудудларида кутилаётган кучли шамоллар ҳамда Туркманистон Республикаси чегара ҳудудларидан чангли бўронлар кириб келиши кутилаётганилиги туфайли Қорақалпоғистон, Хоразм, Бухоро, Навоий вилоятларида ва республиканинг чўл ҳудудларида чанг бўрон ва ғуборлар кузатилиши мумкин”, дейилади Ўзгидромет хабарида.\nРасмий хабарга кўра, шу куни шамол тезлиги Қорақалпоғистон, Хоразм, Тошкент, Сирдарё, Сурхондарё вилоятларида 17-22 метр/секундгача, Бухоро, Навоий, Самарқанд, Жиззах, Қашқадарё вилоятларида эса 17-22 метр/секундгача, баъзи жойларда 25-28 метр/секундгача кучайиши мумкин.\nЎзгидрометга кўра, жорий йилнинг 4 ноябрида Тошкентда бўлган чанг бўрони сўнгги 150 йилда илк бор кузатилди. Бўрон оқибатида Тошкент шаҳрида ҳавонинг қаттиқ зарралар билан ифлосланиш даражаси бир куб метрга 18 минг микрограммни ташкил қилган. Бу эса белгиланган хавфсиз меъёрдан 30 баробарга кўпдир. Шу куни пойтахт ҳавонинг ифлосланиш даражаси бўйича дунёда биринчи ўринга чиқди.\nБироқ АҚШ Коинот агентлиги – NASA Тошкентда юз берган қум ва чанг бўронини «мисли кўрилмаган» дея баҳолади.\nЎзбек ҳукумати “зарарсиз” деган қум бўронини NASA “мисли кўрилмаган” деб баҳолади\nЧанг бўрони сабаблари\nЧангли бўрон – бу атмосфера ҳодисаси бўлиб, ер юзидан катта миқдордаги қум ва чангларни кучли шамол таъсирида ҳавога кўтарилишидир.\nЎзбекистон, шунингдек, Марказий Осиёнинг барча ҳудудлари учун чангли бўрон тез-тез учрайдиган ҳодиса бўлиб, кўпинча қурғоқчил ҳудудларда — чўл ва ярим чўл ҳудудларда чангли бўронлар содир бўлади.\nБироқ жорий йилнинг май ойида Ўзбекистон бўйлаб кузатилган чангли бўрон Тошкентда ҳам кузатилди.\nЎша пайтда Ўзгидромет Тошкентда кузатилган қум бўронининг сабабини қурилишларга боғлаганди.\n“Тошкент қурғоқчил ҳудуд деб ҳисобланмайди, лекин сўнгги йилларда Ўзбекистонда ва Тошкент шаҳрида жадал суръатлар билан олиб борилаётган қурилишлар жуда катта миқдордаги қум ва чангнинг пайдо бўлишига сабаб бўлмоқда, улар ҳатто кучсиз шамол эсганда ҳам ҳавога кўтарилади”, дейилган Ўзгидромет хабарида.\nТармоқларда кенг муҳокамага сабаб бўлган ушбу хабар кейинчалик Ўзгидромет сайтидан ўчириб ташланди.\n20 декабрь куни Озодлик боғланган Экология қўмитасининг масъули чанг бўронларига мамлакатда дарахтлар камайиб кетганини ҳам сабаб қилиб келтирди:\n“Кейинги 10 йил давомида дарахтларга қирон келтирилди. Ҳозирда Ўзбекистондаги дарахтлар атиги 8 фоизни ташкил қилади. Талабга кўра, бу рақам 30 фоиз бўлиши керак. Фарқнинг катталигига эътибор қиляпсизми? Ердан кўтарилган қум ва чанглар дарахтларга ўрнашиб, ёмғир натижасида ерга қайта тушарди. Дарахтлар кам бўлгани сабаб шу каби чанг бўронлари содир бўляпти. Дарахтларни камроқ чопинг, шунда турли офатлар камаяди”, деди матбуотга гапириш ваколати йўқлиги сабаб исми очиқланмаслигини сўраган Экология қўмитаси масъули.\nСейсмология институти масъулларидан бири чанг бўронларига мамлакатда чўлланиш кучайгани ҳам сабаб бўлаётганини таъкидлади:\n“Ўзбекистонда чўлланиш ўтган асрнинг 60-йилларидан бошланган бўлиб, кейинги йилларда чўлланиш кучайган. Ҳозирда мамлакатимизнинг 70 фоиз ҳудуди чўлланган ҳисобланади. Оролнинг қуриши билан боғлиқ ҳолат ҳам чўлланишнинг кучайишига сабаб бўлган. Орол ўрнидаги туз ва чанглар 400 километр радиусгача етиб борган. Қизилқум, Мирзачўл, Қарначўл, Далварзин, Шеробод ва Қорақалпоқ чўллари йил сайин кенгайиб боряпти. Биласизми, ҳар минутда Ўзбекистоннинг 9 квадрат метр ҳудуди чўлланиб боряпти. Бу жуда катта рақам. Ҳозир олимларимиз чўлланишга қарши кураш устида бош қотиряпти. Чунки чўлланишни камайтирмасак, чанг бўронлари ҳолва бўлиб қолади. Бунданда жиддий офатларга дуч келишимиз мумкин келажакда, тайёр туринг”, деди Сейсмология институтининг Озодлик боғланган масъули аноним қолиш шарти билан.\nОзодлик суҳбатлашган мутахасисларга кўра, мамлакатда жорий йилда кузатилган қурғоқчилик ҳам чангли бўронларнинг кўпайишига сабаб бўлган омиллардан биридир.\n“Сув танқислиги оқибатида унумдор ерлар ҳам чўлга айланиб боряпти. Айниқса, жорий йилда Марказий Осиёдаги барча мамлакатда бирдек қурғоқчилик бўлди. Мана эртага чанг бўрони Туркманистон орқали кириб келяпти. Боиси уларда ҳам қурғоқчилик сабаб унумдор ерлардаги тупроқ таркиби қуриб, чангга айланиб ҳавога кўтарилмоқда”, деди Экоқўмита масъули.\nМутахасисларга кўра, чангда саноат ифлослантирувчи моддалар даражаси ҳам кўп бўлади. Сариқ чанг, шунингдек, вируслар, замбуруғлар, бактериялар ва ҳатто оғир металларни олиб юради, улар инсон саломатлиги учун ўта таҳликали.\nЎтмишда асбест чанги таъсиридан ўлим холлари кўп бўлган. Шу сабаб асбестдан тайёрланган конструкцияларни қурилишларда ишлатиш аксар давлатларда тақиқланган. Ўзбекистонда эса, асбестдан тайёрланган материаллар ва шиферлар соғлиқ учун зарарли бўлишига қарамасдан, қурилишларда ҳамон кенг ишлатиб келинади.\nТошкент шаҳрида 4 ноябрь оқшомида кузатилган чанг-қумли бўрон ортидан “Тез ёрдам”га нафас қисиши туфайли 678 нафар одам мурожаат қилган.\nТиббиёт ходимлари аллергия ва нафас олиш билан боғлиқ касалликлари бор шахсларга чангли бўрон пайти уйдан чиқмасликни, деразаларни ёпишни ва биноларни намлантиришни маслаҳат беришади.\nЎзгидромет ҳарорат –15 даражагача пасайиши ва чангли бўрон туришидан огоҳлантирди\nҚум бўронидан сўнг Тошкентга чўккан чангда зарарли моддалар йўқлиги билдирилди\nТошкент ҳавосининг ифлосланиш даражаси нормал кўрсаткичга қайтди\nҲокимият танимаган бўрон: Пешку тумани ҳокимлиги биносининг томини шамол учириб кетди\nИжтимоий тармоқ: Гулистондаги қум бўрони Тошкентга етиб келди (ВИДЕО)


“Бош муҳаррирга мактублар: Исмат Хушевнинг “Дунё ўзбеклари” сайти ҳақида…\nМуаллиф ҳақида, Муносабат, Редакция почтасидан | 11/12/2017 4:50 AM 30010 марта ўқилди\nМухолифат сайтлари орасида “Дунё ўзбеклари”нинг ўз муносиб ўрни бор. Буни биров истайдими, йўқми, лекин айнан шундай. Исмат Хушев ўз журналистик ва мухаррирлик маҳорати билан бунга эришди.\nЮқорида кимдир тўғри ёзган, Исмат Хушев истеъдодли ижодкорларни шахсий муносабати ва бемаъни табиатига қараб эмас, балки уларнинг талант ва истеъдодига қараб баҳолайди. “Дунё ўзбеклари”ни ўқиган одам буни яққол сезиши мумкин.\nМасалан, Абдураҳим Пўлатов ва Жаҳонгир Маматовларнинг сайтида Исмат Хушев ҳақида бирор оғиз ширин сўз йўқ. Аксинча иғво ва ҳасад бажғиб ётибди. Лекин Исмат Хушевнинг сайтида улар ҳақида қанчадан қанча яхши мақола ва лавҳалар берилган.\nДадахон Хасан ва Юсуф Жумаларни ҳам мунтазам бериб боради. Лекин мухолифатнинг бошқа бирорта ҳам сайтида ўзбек мухолифатининг аъзоларига Исмат Хушевдек бирдек ёндашган сайтни тополмайсиз. Ҳар бир сайтнинг ўз “одамлари” ва пропаганда қиладиган доира ва тарафдори бор.\nЛекин “Дунё ўзбеклари” бундай эмас. У ҳамма учун бир.\nҲатто Муҳаммадсолиҳ Абутов, Намоз Нормўмин каби ўтакетган динчи ва исломчилар учун ҳам унда жой ва минбар бор. Мен “Дунё ўзбеклари”да Абутовнинг нашри меҳмон бўлганини ва дурустгина ғазалларини ўқиб бунга ишонч ҳосил қилдим.\nАйни пайтда Озод Тўраев каби тангричилик тарафдорлари ҳам унинг сайтидан бебаҳра қолмаган. Гулчеҳра Нуруллаева, Муҳаммад Солиҳ, Мамадали Маҳмудов ва Баҳодир Мусаевлар ҳам бу сайт учун бегона эмас.\n“Дунё ўзбеклари” бугун хориж ва мамлакатда энг кўп ўқиладиган сайт эканига шубҳа йўқ. Буни ҳукумат ҳам, махсус хизматлар ҳам яхши билса керак.\nМасалан Ўзбекистонда қайси ижодкор ва ёзувчи, шоир ва зиёли бирор жойда тўпланиб қолса, сўз айланиб албатта Исмат Хушевга ва унинг сайтига бориб тақалади. Ўз нашрига эга бўлган ижодкор учун бундан ортиқ яна нима керак? Ўқувчи ва махлисларнинг олқишидан бошқа яна нима керак журналист учун?!\nИсмат Хушев чет элда бўлса ҳам ҳар куни Ўзбекистонда содир бўлаётган воқеа ва ҳодисаларга ўз холис муносабатини билдириб туради. Мана, масалан, унинг энг сўнгги мақоласи “Шароф Рашидов кўчасида байрам” деб аталди. Бу мақолада у менинг ва кўплаб ҳамкасбларимнинг юрагидаги гапларни ёзган.\nОқил Умрзоқович Салимов, Исмоил Ҳакимович Жўрабеков, Сайёра Шароповна Рашидоваларнинг Рашидов юбилейида гапирган чала чулпа ўзбекча гаплари ҳақида биз ҳам айнан фикрда эдик. Лекин бугун Ўзбекистонда бу гапларни айтишнинг иложи йўқ. Шунинг учун ҳам биз ҳар куни, ҳар соатда “Дунё ўзбеклари”ни ўқиб, варақлаб турамиз.\nҲалиям Исмат Хушев уларни аябди. Уларнинг учалови ҳам ўз пайтида Рашидовга тош отиб, унга тўҳмат қилишда биринчи ўринга чиққан эдилар. Қаллибек Камоловнику айтиб ўтирмаса ҳам бўлади. Яна юбилейга келиб, маддоҳлик қилишганига қаранг, виждонсизларнинг.\nКуни кеча Самарқанд вилояти ҳокими этиб тайинланган Туробжон Жўраев ҳақида бир ойча муқаддам эълон қилган мақоласи жуда долзарб ва ўз вақтида ёзилган мақола эди. Унинг қўпол ва сўконғичлиги, пахта сиёсатидан келиб чиққан Самарқанддаги бугунги таранг вазият мақолада яхши очиб берилган.\nШахсан мен бугунги кунда исломшунос олим Маҳмудхўжа Нуриддиновнинг “Қуръони Карим мўъжизалари” билан ёзувчи қизимиз Моҳигул Назарованинг дедиктив ишқий қиссасини мароқ билан ўқиб боряпман.\nМирзиёевни ҳам баъзан тушунсак, баъзан тушунолмай қолаяпмиз. “Дунё ўзбеклари”, Озодлик, ББС ва Америка овозини аллақачон Ўзбекистонга чақириши, уларнинг бемалол келиб кетишини таъминлаши керак эди. ББС ва Америка овозини билмадиму, лекин Озодликни бугун Ўзбекистонда ҳамма эшитади. Унинг мухлислари жуда кўп.\nМамлакатдаги салбий воқеалар ҳақида биз энг аввало Озодликдан эшитамиз ва хабар топамиз. Бахти Ташкентскийга Москва қамоқхонасида пул йиғилгани, Тошкентдаги жиноят олами учун смотрящий тайинлангани, қаердадир тиллочи ва долларчининг пичоқлаб кетилгани ва бошқа ўта долзарб воқеа ва ҳодисалар ҳақида энг биринчи бўлиб Озодлик хабар топади ва ўз ўқувчиларига маълум қилади.\n“Дунё ўзбеклари”да эълон қилинган “МХХ ҳақида гапириб бўлмайдиган гаплар” номли мақолалар туркуми Ўзбекистонда катта шов шувга сабаб бўлган эди. Биз махсус хизмат идораси ҳақида биринчи бўлиб Исмат Хушевнинг мақолаларини ўқиб, ўзимиз билмаган кўп нарсалардан хабардор бўлдик.\nИслом Каримов давридаги сиёсий элита (Шукрилла Мирсаидов, Раҳим Ражабов, Исмоил Жўрабеков, Мавлон Умрзоқов, Алишер Азизхўжаев, Қаюмжон Ҳаққулов, Козимбек Тўлаганов, Бахтиёр Ҳамидов, Ғулом Алиев, Зокирбек Алматов ва Шавкат Мирзиёев) ларнинг сиёсий портретига берилган изоҳ ва шарҳлар ҳам бизда катта қизиқиш уйғотмоқда.\nИсмат Хушевга ўхшаш ҳақиқий ватанпарвар журналистлар бугун Ўзбекистонга хизмат қилиши керак, Канадага эмас.\nАкадемик Рустамжон Абдуллаев: “Дунё ўзбеклари” – Исмат Хушевнинг шахсий сайти…”\nАҲЛИ РАСУЛ МУҲАММАД: Исмат Хушевнинг муаллифлик кўрсатуви ҳақида…\nЖурналист Исмат Хушевнинг “Дунё Ўзбеклари” саҳифаси иш бошлади\nКомил Эгамов: Исмат Хушев ва “Дунё ўзбеклари” газетаси ҳақида…\nЎтган кунларни хотирлаб: Журналист Исмат Хушевнинг “Дунё Ўзбеклари” саҳифаси иш бошлади\nИсмат Хушевнинг “Дунё ўзбеклари” мустақил интернет газетаси ҳақида\nБуюк Британиядан хат: Исмат Хушевнинг “Дунё ўзбеклари” интернет саҳифаси ҳақида\nЖурналист Исмат Хушевнинг «Дунё ўзбеклари» мустақил интернет газетаси ҳақида\nМохигул Назарова says:\nАйни ҳақиқат ёзилибди. Раҳмат. Исмат ака, чарчаманг. Сиз шу эътирофларнинг барчасига арзийсиз. Ўзбекистондаги ҳар бир янгилик, адабий ҳаётдаги ўзгаришлар, жойларда ислоҳотлар, умуман ҳаммаси ҳақида холис позицияда туришингизни қадрлайман.\n11/12/2017 at 5:17 AM\nIsmat khushev O’zbekistonga xizmat qilmoqda demokrat sifatida. O’zbekiustonga borsa sizlarga o’xshab baliq bo’lishlari kerak. Shuning uchun Ismat Khushevni Kanadada qolishi tarafdorimiz


2017 йил 9 ойи давомида алиментларни тўламагани учун 24 киши қидирувга эълон қилинган | Uzbekistan Today\nБош саҳифа / Социум / 2017 йил 9 ойи давомида алиментларни тўламаган...\n2017 йил 9 ойи давомида алиментларни тўламагани учун 24 киши қидирувга эълон қилинган\nАлиментларни ундириш тўғрисидаги қонунчиликка асосан Ўзбекистон Республикаси Бош прокуратураси хузуридаги Мажбурий ижро бюроси Тошкент шаҳар бошқармаси томонидан 2017 йил 9 ойи давомида ишлаб чиқаришга 24 минг ижроия ишлар қабул қилинган. Улардан 260 таси ниҳоясига етказилган , 1 минг 578 қайтарилган. Қарздорларнинг иш жойларига 6 минг 718 иш бўйича ижроия варақлари юборилган . Ундан ташқари ҳисобот даврида 24 нафар қарздор қидирувга берилди.\nУшбу рақамлар ИИББ Тошкент шаҳар жиноий ва фуқаролик ишлари бўйича шаҳар суди, Ўзбекистон Бош прокуратураси хузуридаги ажбурий ижро бюроси Тошкент шаҳар бошқармаси билан биргаликда уюштиришган тадбир чоғида эшиттирилди.\nАлиментни ундириш учун никоҳ ЗАГСда қайд этилиши зарур эмас, боланинг туғилганлиги тўғрисидаги гувоҳномани ўзи кифоядир, деб таъкидлади. Унда ота- оналар тўғрисида маълумотлар бор.\nОта-оналарнинг вазифаси болаларни вояга етгунича боқиш ва тарбиялашдир. Бу Ўзбекистон Республикаси Конституциясининг 64- моддаси ва , шунингдек, Оила Кодексининг 96 моддасида қайд қилинган.\nБолаларини боқиш бўйича ўз мажбуриятларини ихтиёрий равишда бажармаётган ота-оналардан алиментлар суд қарори ёки буйруғи бўйича ундирилади.


Наполеоннинг севги мактублари 500 минг еврога сотилди (фото) » Ўзбекистон янгиликлари – Zamin.uz\nНаполеоннинг севги мактублари 500 минг еврога сотилди (фото)\n05 апрель 2019, 15:40\nАйтишларича муҳаббатни на сотиб ва на сотиб олиб бўлади. Аммо айтиш мумкинки, «Drouot» аукцион уйи бунинг тескарисини исботлади — болға зарби ортидан Наполеоннинг рафиқаси Жозефинага ёзган учта севги мактуби умумий ҳисобда 500 минг евродан ошиққа сотилди.\nХаридор кимлиги номаълум қолмоқда. Drouot томонидан хабар қилинишича, харид шартномаси «Муҳаббат мавжуд», деган сўзлар билан бошланади.\nМактубларга турли нархлар белгиланган. Энг қиммат ва арзон хат ўртасидаги нарх 98 минг евродан иборат. Умумий нарх эса 513 500 евро бўлган.\nНаполеон бўлажак рафиқасини 1795 йилда учратган эди. Севишганларнинг илк учрашуви Жозефинанинг дугонаси Тереза Тальеннинг салонида рўй берган. Бонапарт Жозефинадан олти ёш кичик эди ва ўша вақтдаёқ артилерия генерали бўлган.\nУлар келаси йили турмуш қуришган. Наполеон рафиқасининг биринчи никоҳидан бўлган икки боласини ўз фарзандлигига олган. Тўй куни эса Жозефинага «Бу муҳаббат», деб ёзилган медальон совға қилди.\nНаполеон сафарлар вақтида ҳиссиётларга бой хатлар ёзишни ёқтирарди ва ҳатто рафиқасининг хиёнатларини ҳам кечирган. Жозефина эса аксинча, анча совуққон аёл бўлган. У муҳаббатга ишонмас ва никоҳ фақат ҳисоб-китоб асосида бўлиши керак, деган фикрда собит турган.\nКим билади дейсиз, балки у ҳақ бўлгандир. Ҳар ҳолда уларнинг муҳаббати тимсолига нарх белгиланди-ку...\nЯнгиликлар » Дунё » Наполеоннинг севги мактублари 500 минг еврога сотилди (фото)\n14:02 Ўзбекистоннинг энг қиммат футболчиси нархига учта давлат терма жамоасини сотиб олиш мумкин


Венгрия ўз ҳудудида НАТОнинг қўмондонлик маркази яратишга рухсат берди\n00:00 / 03.10.2015\nВенгрия НАТОнинг бошқа аъзоларига қўшилган ҳолда ўзининг ҳудудида НАТОнинг қўмондонлик марказини яратишга рухсат берди. Марказнинг мақсади тезкор жавоб бериш кучларининг ҳаракатларини мувофиқлаштиришдан иборат, деб хабар бермоқда Reuters ахборот агентлиги.\nБундай марказлар Литва, Болгария, Эстония, Латвия, Польша ва Руминияда очилган.\nҚайд этилишича, ушбу марказ ходимлари сони 40 кишини ташкил этади.\nАввалроқ Ригада НАТОнинг стратегик алоқалар марказининг тантанали очилиш маросими бўлиб ўтгани маълум қилинганди. Қайд этилишича, тадбирда Латвия ва Литва президентлари ҳамда Жон Маккейн бошчилигидаги АҚШ сенаторлари иштирок этганлар.


Европа суди ўз тарихида мисли кўрилмаган даражадаги товон пули талаб этилаëтган ишни кўришга киришди.\nИнсон ҳуқуқлари бўйича Европа суди ўз тарихидаги энг йирик ишлардан бири - Россияда қачонлардир қудратли бўлган ЮКОС ширкатининг ёпилиши билан боғлиқ ишни кўриб чиқа бошлади.\nСобиқ ЮКОС ширкати вакиллари Россия ҳукуматини сиёсий мотивлар билан йирик нефт ширкатини синдирганликда айблаб, расмий Москвадан оз эмас, кўп эмас 98 миллиард доллар товон пули тўлашни талаб қилмоқдалар.\nЎтмишда Россиянинг энг қудратли ширкатларидан бири ҳисобланган ЮКОС 2006 йилда синганини эълон қилган. Бунга эса ширкатнинг бир неча миллиард доллар миқдорида солиқ тўламаганликда айблангани ва ЮКОС асосчиси Михаил Ходорковскийнинг қамалаши сабаб бўлган.\nТовламачилик ва солиқ тўлашдан бўйин товлаганликда айбланган ЮКОСнинг собиқ раҳбари Михаил Ходорковский айни пайтда саккиз йиллик қамоқ жазосини ўтамоқда.\nХодорковский тарафдорлари ЮКОС собиқ раҳбарининг қамалиши ва йирик ширкатнинг ёпилиши ортида сиёсий сабаблар турганини таъкидлаб келмоқдалар.\n4 феврал куни бошланган маҳкама жараёнига ишончсизлик билан қаровчилар ҳам йўқ эмас ва улар фикрича, ЮКОС бир неча йил аввал йўқ бўлиб кетгани туфайли, Европа судига шикоят қилганлар ширкатнинг синиши ортидан кўрилган зарарларни қоплатишда муваффақиятга эриша олмайдилар.\nБироқ ўтмишда ҳам Россияга қарши ҳукм чиқарган Страсбургдаги Европа маҳкамасининг бу гал ҳам Москвани жазолашдан ўзини тиймаслигини тахмин қилаëтганлар ҳам йўқ эмас.\nСобиқ ЮКОС вице-президенти, ҳозирда Лондонда истиқомат қилувчи Александр Темеркога кўра, ЮКОС шикоят аризасининг Европа маҳкамаси томонидан қабул қилинишининг ўзиёқ яхшилик аломатидир.\n-Страсбург маҳкамаси ушбу ишнинг кўриб чиқилиши мақсадга мувофиқ бўлади, деган қарорни аллақачон қабул қилиб бўлди. Шак- шубҳасиз Инсон ҳуқуқлари бўйича Европа суди ЮКОСга нисбатан қабул қилинган қонун ва унга бўлган босим ортида сиёсий мотивлар тургани борасида билдирилаётган ташвишларни кўриб чиқади, дейди Александр Темерко.\nЕвропа суди, шунингдек, ЮКОС ва унинг раҳбари Ходорковский устидан олиб борилган маҳкамадаги қонунбузарчиликлар юзасидан собиқ ширкат вакиллари топширган шикоят аризасини ҳам кўриб чиқади.\nЕвропа суди қарорлари Европа кенгашига аъзо барча давлатлар, жумладан, Россия учун ҳам мажбурийдир. Агар расмий Москва айбдор деб топилгудек бўлса, тайинланган товон пулини тўлашга мажбур бўлади.\n2007 йилнинг октябр ойида Европа суди Ходорковскийнинг ҳамкори Платон Лебедев шикоят аризасини кўриб чиқиб, айбланувчининг ҳақ-ҳуқуқлари бузилган¸ деб топган ҳамда Россиядан “МЕНАТЕП” банки собиқ раисига 10 минг евро товон пули тўлаш ва қайд этилган қонунбузарчиликни бартараф этишни талаб қилган эди.